
Nr.79, datë 21.1.2009

Për miratimin e stemës, të uniformës, gradave, emblemës, flamurit dhe shenjave të pocisë së shtetit

Në mbështetje të nenit 100 të Kushtetutës dhe të neneve 5, 38 e 69 të ligjit nr.9749, datë 4.6.2007 “Për Policinë e Shtetit”, me propozimin e Ministrit të Brendshëm, Këshilli i Ministrave

Vendosi:

1. Miratimin e stemës, të uniformës, gradave, emblemës, flamurit, stemave të shërbimeve dhe të shenjave të Policisë së Shtetit, sipas albumit, që i bashkëlidhet këtij vendimi.
2. Stema, uniformat, emblemat, gradat, flamuri dhe shenjat e Policisë së Shtetit do të jenë, si më poshtë vijon:
2.1 Stema e Policisë së Shtetit përbëhet nga shqiponja dykrenare, e njëjtë me atë të Flamurit Kombëtar, nga përkrenarja e Heroit Kombëtar “Gjergj Kastriot Skënderbeut”, dhe harta e Shqipërisë. Sfondi është me ngjyrë të kuqe. Në pjesën e poshtme vendoset fjala “POLICIA”, e shkruar me ngjyrë të bardhë, në një sfond blu të errët.
2.2. Stemat, sipas shërbimeve të policisë, do të jenë:
2.2.1. Stema e departamentit të kufirit dhe migracionit: Në pjesën e sipërme vendoset fjala “POLICIA”, e shkruar me ngjyrë të bardhë, në një sfond të kuq, ndërsa në pjesën e poshtme shënohen “KUFIRI E MIGRACIONI”, me ngjyrë të bardhë, në një sfond blu të errët. Në mes janë vendosur harta e Shqipërisë dhe elemente të mjeteve lundruese ajrore dhe tokësore. Sfondi është blu i errët.
2.2.2 Stema e policisë së rendit: Në pjesën e sipërme shkruhet fjala “POLICIA”, me ngjyrë të bardhë, në një sfond të kuq, ndërsa në pjesën e poshtme fjala “RENDIT”, e shkruar me ngjyrë të bardhë, në një sfond blu të errët. Në mes është disenjuar një grusht, i cili ka shtrënguar një vetëtimë. Sfondi është në ngjyrë blu të errët.
2.2.3. Stema e policisë rrugore: Në pjesën e sipërme shkruhet fjala “POLICIA”, me ngjyrë të bardhë, në një sfond të kuq, ndërsa në pjesën e poshtme fjala “RRUGORE”, e shkruar me ngjyrë të bardhë, në një sfond blu të errët. Në mes është disenjuar harta e Shqipërisë, me kalin fluturues me hark. Sfondi është në ngjyrë blu të errët..
2.2.4. Stema e forcave speciale: Në  pjesën e sipërme shkruhet fjala “POLICIA”, me ngjyrë të bardhë, në një sfond të kuq, ndërsa në pjesën e poshtme fjala “FORCA SPECIALE”, me ngjyrë të bardhë, në një sfond  blu të errët. Në mes është disenjuar simboli i vetëtimës, në mesin e dy krahëve të shqiponjës. Sfondi është në ngjyrë blu të errët.
2.2.5. Stema e FNSH-së: Në pjesën e sipërme shkruhet fjala “POLICIA”, me ngjyrë të bardhë, në një sfond të kuq, ndërsa në pjesën e poshtme inicialet “FNSH”, me ngjyrë të bardhë, në një sfond blu të errët. Në mes është disenjuar një shqiponjë, me një shigjetë, në ngjyrë ari, e cila është vendosur në një sfond me ngjyrë të errët.
2.2.6. Logoja e policisë: Në pjesën e sipërme është shkruar “POLICIA”, me ngjyrë të artë, në një sfond të kuq, poshtë është vendosur stema e Republikës, në një sfond blu të errët. Konturimi është me shirit me ngjyrë të kuqe.
2.3 Uniformat:Në përdorim të punonjësve të Policisë së Shtetit do të jenë uniformat dhe veshjet e mëposhtme:
- Uniforma ceremoniale;
- Uniforma bazë operacionale;
- Uniforma e stërvitjes;
- Uniforma për shërbimet e veçanta;
- Veshja civile, që kompensohet në vlerë.
2.4. Emblema:Vendoset në pjesën ballore të kapelës dhe përbëhet nga shqiponja dykrenare, e njëjtë me atë të Flamurit Kombëtar, e modeluar me dy kallëza gruri, me ngjyrë të artë.
2.5. Gradat, sipas niveleve në Policinë e Shtetit, do të jenë:
2.5.1.Gradat për punonjës policie, të nivelit zbatues:
Gradat e nivelit zbatues të jenë me fushë në ngjyrë të zezë, me pesëkëndësh në ngjyrë të argjendtë, të vendosur mbi të, me konturim me shirit në ngjyrë të argjendtë, ku ndryshimi do të përcaktohet nga numri i pesëkëndëshave, sipas gradave, brenda nivelit. Për gradën “Nëninspektor”, një pesëkëndësh, për gradën “Inspektor”, dy pesëkëndësha, dhe për gradën “Kryeinspektor”, tri pesëkëndësha.
2.5.2. Gradat për punonjës policie, të nivelit të parë drejtues:
Gradat e nivelit të parë drejtues të jenë me fushë në ngjyrë blu të errët, me yje në ngjyrë të argjendtë, të vendosura mbi të, me konturim me shirit në ngjyrë të argjentë, ku ndryshimi do të përcaktohet nga numri i yjeve, sipas gradave, brenda nivelit. Për gradën “Nënkomisar” një yll, për gradën “Komisar” dy yje  dhe gradën “Kryekomisar” tri yje.
2.5.3. Gradat për punonjës policie, të nivelit të mesëm drejtues:
Gradat e nivelit të mesëm drejtues të jenë me fushë në ngjyrë blu të errët, me emblemën e Policisë së Shtetit, në ngjyrë të artë, të vendosur mbi të, me konturim me shirit në ngjyrë të artë, me yje në ngjyrë të artë, ku ndryshimi do të përcaktohet nga numri i yjeve, sipas gradave, brenda nivelit, ku grada “Drejtues” ka një yll dhe grada “Drejtues i parë “ ka dy yje.
2.5.4. Gradat për punonjës policie, të nivelit të lartë drejtues:
Gradat për nivelin e lartë drejtues të jenë me fushë në ngjyrë të argjendtë, me emblemën e Policisë së Shtetit, në ngjyrë të artë, të vendosur mbi të, me konturim me shirit në ngjyrë të artë, me yje në ngjyrë të artë, ku ndryshimi do të përcaktohet nga numri i yjeve, sipas gradave, brenda nivelit, ku grada “Zëvendësdrejtor i Përgjithshëm” ka një yll dhe grada “Drejtor i Përgjithshëm” ka dy yje.
2.6. Shenjat dhe elemente të tjera, që përdoren nga policia janë:
2.6.1. Distinktivi i identifikimit të punonjësit të policisë, i cili përbëhet nga logoja e policisë, ku vendoset stema e Republikës, në një sfond të kuq, fjala “POLICIA”, në pjesën e sipërme, e shkruar me ngjyrë të artë, në një sfond blu, me konturim me shirit me ngjyrë të artë.
2.6.2Shenja e mbiemrit, përmban logon e policisë, mbiemrin, të shkruar me ngjyrë të bardhë, në një sfond blu të errët, me konturim me shirit në ngjyrë të kuqe.
3. Flamuri i Policisë së Shtetit:
3.1. Pjesa valëvitëse e flamurit.
Përbëhet nga një copë mëndafshi, me përmasa 140x100 cm, gjysma e së cilës është me ngjyrë të kuqe dhe gjysma tjetër me ngjyrë blu e ndarë në pjesë të barabarta. Në mes të flamurit është e vendosur shqiponja, e njëjtë me atë të Flamurit Kombëtar. Shqiponja në gjysmën e pjesës blu është me ngjyrë të kuqe, ndërsa ajo në pjesën e kuqe, me ngjyrë të zezë. Flamuri konturohet nga një shirit në ngjyrë të artë.
3.2. Pjesa jovalëvitëse e flamurit:
Përbëhet nga një shtizë cilindrike, me majë, me ngjyrë të argjendtë.
4.Uniformat, stema, emblema, flamuri,gradat dhe stemat e shërbimeve të Policisë së Shtetit, për nga qëllimi i përdorimit, i përkasin vetëm strukturës së Policisë së Shtetit. Ndalohet shumëfishimi dhe imitimi i tyre nga institucionet apo subjektet e tjera, që, sipas ligjit, përdorin uniformë.
5.Vendimet nr.332, datë 2.6.1998 “Për miratimin e uniformës dhe të stemës së policisë”, nr.592, datë 2.11.2000 “Për miratimin e flamurit dhe stemës së Policisë së Shtetit” dhe nr.236, datë 23.4.2004 “Për miratimin e uniformës dhe të shenjave të Policisë së Shtetit” të Këshillit të Ministrave, shfuqizohen.
6.Efektet financiare, që rrjedhin nga zbatimi i këtij vendimi, të përballohen nga buxheti i vitit 2009, e në vazhdim, miratuar për Policinë e Shtetit.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Vendim
Nr.80, datë 21.1.2009

Për disa ndryshime në vendimin nr.646, datë 30.9.2004 të këshillit të Ministrave “Për miratimin e strukturës dhe të organikës së policisë së mbrojtjes nga zjarri dhe të shpëtimit”

Në mbështetje të nenit 100 të Kushtetutës dhe të pikës 4 të nenit 2 të ligjit nr.8766, datë 5.4.2001 “Për mbrojtjen nga zjarri dhe për shpëtimin”, me propozimin e Ministrit të Brendshëm, Këshilli i Ministrave

Vendosi:

Në vendimin nr.646, datë 30.9.2004 të Këshillit të Ministrave, të bëhen këto ndryshime:
1. Lidhja nr.2, e përmendur në pikën 2, shfuqizohet.
2. Pika 3 ndryshohet, si më poshtë vijon:
“3. Numri limit i punonjësve të Policisë së Mbrojtjes nga Zjarri dhe të Shpëtimit, (më poshtë PMNZSH), në qarqe, të jetë gjithsej, 689 vetë.”.
3. Në lidhjen nr.3, të përmendur në pikën 2, të bëhen ndryshimet e mëposhtme:
a) Në organikën e stacionit të PMNZSH-së, Tiranë 1 (21 dhjetori), numri i punonjësve të personelit operues, luftues, shoferë, shpëtues policë bëhet 26 vetë.
b) Në organikën e stacionit të PMNZSH-së, Kavajë, numri i punonjësve të personelit operues, luftues, shoferë, shpëtues policë bëhet 11 vetë.
c) Në organikën e stacionit të PMNZSH-së, Durrës, numri i punonjësve të personelit operues, luftues, shoferë, shpëtues policë bëhet 18 vetë.
ç) Në organikën e stacionit të PMNZSH-së, Fier, numri i punonjësve të personelit operues, luftues, shoferë, shpëtues policë bëhet 21 vetë.
d) Në organikën e stacionit të PMNZSH-së, Berat, numri i punonjësve të personelit operues, luftues, shoferë, shpëtues policë bëhet 23 vetë.
dh) Në organikën e stacionit të PMNZSH-së, Vlorë nr.1, numri i punonjësve të personelit operues, luftues, shoferë, shpëtues policë bëhet 20 vetë.
e) Në organikën e stacionit të PMNZSH-së, Gjirokastër, numri i punonjësve të personelit operues, luftues, shoferë, shpëtues policë bëhet 18 vetë.
ë) Në organikën e stacionit të PMNZSH-së, Korçë, numri i punonjësve të personelit operues, luftues, shoferë, shpëtues policë bëhet 18 vetë.
f) Në organikën e stacionit të PMNZSH-së, Elbasan, numri i punonjësve të personelit operues, luftues, shoferë, shpëtues policë bëhet 18 vetë.
g) Në organikën e stacionit të PMNZSH-së, Lezhë, numri i punonjësve të personelit operues, luftues, shoferë, shpëtues policë bëhet 11 vetë.
gj) Në organikën e stacionit të PMNZSH-së, Shkodër, numri i punonjësve të personelit operues, luftues, shoferë, shpëtues policë bëhet 22 vetë.
h) Në organikën e stacionit të PMNZSH-së, Peshkopi, numri i punonjësve të personelit operues, luftues, shoferë, shpëtues policë bëhet 14 vetë.
4. Ngarkohet Ministri i Brendshëm për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha





Vendim
Nr.81, datë 27.1.2009

Për shpalljen e zonës ekonomike në Lezhë dhe përcaktimin e autoritetit kontraktues, për dhënien e statusit të zhvilluesit të kësaj zone

Në mbështetje të nenit 100 të Kushtetutës, të nenit 4 të ligjit nr.9789, datë 19.7.2007 “Për krijimin dhe funksionimin e zonave ekonomike”, dhe të neneve 4, pika 1, shkronja “g”, e 5, pikat 1 e 3 të ligjit nr.9663, datë 18.12.2006 “Për koncesionet”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Shpalljen e zonës ekonomike, me statusin “Park industrial”, të territorit, pjesë e zonës kadastrale nr.2660, në Lezhë, në përbërje të së cilës janë parcelat me numër pasurie, sipas dokumentacionit, që i bashkëlidhet këtij vendimi.
2. Sipërfaqja 54.3 (pesëdhjetë e katër presje tre) ha, shtrirja dhe kufizimet e saj specifikohen në hartën treguese, që i bashkëlidhet këtij vendimi.
3. Llojet e veprimtarisë, që do të zhvillohen në këtë zonë, janë:
-Veprimtari prodhuese, industriale dhe agropërpunim;
-Veprimtari tregtare, import-eksport;
-Shërbime.
4. Periudha e funksionmit të zonës është 35 vjet.
5. Zona ekonomike jepet me koncesion.
6.Procedura e përzgjedhjes së zhvilluesit të zonës të bëhet në bazë të ligjit nr.9663, datë 18.12.2006 “Për koncesionet”, të ndryshuar.
7. Autoriteti kontraktues, për kryerjen e procedurave ligjore, për dhënien e statusit të zhvilluesit të zonës ekonomike, të jetë bashkia Lezhë.
8. Ngarkohen Ministria e Ekonomisë, Tregtisë dhe Energjetikës dhe bashkia Lezhë për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha


	Numri i
pasurisë
	Volumi
	Faqe
	Sipërfaqja
	Lloji i
pasurisë
	Pronari

	1680
	7
	155
	6423
	Arë
	Shtet

	2292
	10
	12
	21343
	Arë
	Shtet

	2770
	11
	240
	2325
	Arë
	Shtet

	2777
	11
	247
	1955
	Arë
	Shtet

	2778/1
	13
	96
	3287
	Arë
	Shtet

	2778/2
	13
	97
	4432
	Arë
	Shtet

	2779
	11
	249
	832
	Arë
	Lazer Doda

	2780/1
	13
	93
	2465
	Arë
	Arben Doda

	2780/2
	13
	94
	2465
	Arë
	Gjergj Doda

	2780/3
	13
	95
	239
	Arë
	Arben Doda + B

	2781/1
	13
	98
	1587
	Arë
	Lazer Doda

	2781/2
	13
	99
	246
	Arë
	Shtet

	2782/1
	13
	100
	694
	Arë
	Lazer Doda

	2782/2
	13
	101
	321
	Arë
	Shtet

	2783
	12
	3
	1304
	Arë
	Shtet

	2785
	12
	5
	2949
	Arë
	Shtet

	2786
	12
	6
	2231
	Arë
	Shtet

	2787
	12
	7
	1424
	Arë
	Shtet

	2788
	12
	8
	1479
	Arë
	Shtet

	2789
	12
	9
	2279
	Arë
	Shtet

	2790
	12
	10
	2514
	Arë
	Shtet

	2791
	12
	11
	3064
	Arë
	Shtet

	2792
	12
	12
	2283
	Arë
	Shtet

	2793
	12
	13
	8036
	Arë
	Shtet

	2794
	12
	14
	3962
	Arë
	Shtet

	2795
	12
	15
	4714
	Arë
	Shtet

	2796
	12
	16
	4009
	Arë
	Shtet

	2798
	12
	18
	638
	Arë
	Shtet

	2799
	12
	19
	1311
	Arë
	Shtet

	2800
	12
	20
	4757
	Arë
	Shtet

	2801
	12
	21
	3214
	Arë
	Shtet

	2805
	12
	25
	15029
	Arë
	Shtet

	2806
	12
	26
	2165
	Arë
	Shtet

	2879
	12
	99
	4277
	Arë
	Shtet

	2881
	12
	101
	2631
	Arë
	Shtet

	2885
	12
	105
	1326
	Arë
	Shtet

	2886
	12
	106
	1127
	Arë
	Shtet

	2889
	12
	109
	2331
	Arë
	Shtet

	2890
	12
	110
	2013
	Arë
	Shtet

	2891
	12
	111
	1569
	Arë
	Shtet

	2892
	12
	112
	1598
	Arë
	Shtet

	2893
	12
	113
	2206
	Arë
	Shtet

	2894
	12
	114
	1744
	Arë
	Shtet

	2895
	12
	115
	45552
	Arë
	Shtet

	2896
	12
	116
	2829
	Arë
	Shtet

	2897
	12
	117
	3127
	Arë
	Shtet

	2898
	12
	118
	2842
	Arë
	Shtet

	2899
	12
	119
	2991
	Arë
	Shtet

	2900
	12
	120
	1699
	Arë
	Shtet

	2901
	12
	121
	1797
	Arë
	Shtet

	2903
	12
	123
	2700
	Arë
	Shtet

	2904
	12
	124
	5724
	Arë
	Shtet

	2905
	12
	125
	1991
	Arë
	Arben Deda

	2906
	12
	126
	3104
	Arë
	Shtet

	2907
	12
	127
	7172
	Arë
	Shtet

	2908
	12
	128
	785
	Arë
	Shtet

	2909
	12
	129
	850
	Arë
	Shtet

	2910
	12
	130
	7675
	Arë
	Shtet

	2911
	12
	131
	7589
	Arë
	Shtet

	2912
	12
	132
	3250
	Arë
	Shtet

	2913
	12
	133
	273
	Arë
	Shtet

	2914
	12
	134
	309
	Shesh
	Shtet

	2915
	12
	135
	357
	Shesh
	Shtet

	2916
	12
	136
	300
	Shesh
	Shtet

	2917
	12
	137
	2183
	Livadh
	Shtet

	2918
	12
	138
	313
	Shesh
	Shtet

	2919
	12
	139
	1702
	Livadh
	Shtet

	2920
	12
	140
	2211
	Rrugë
	Shtet

	2921
	12
	141
	727
	Arë
	Shtet

	2922
	12
	142
	592
	Truall
	Shtet

	2923
	12
	143
	527
	Arë
	Llesh Teta

	2924
	12
	144
	2074
	Shesh
	Shtet

	2926
	12
	145
	80
	Shesh
	Shtet

	2927
	12
	146
	1863
	Rrugë
	Shtet

	2928
	12
	147
	762
	Arë
	Shtet

	2929
	12
	148
	1709
	Ledh
	Shtet

	2930
	12
	149
	2154
	Arë
	Shtet

	2931
	12
	150
	2484
	Arë
	Shtet

	2932
	12
	151
	3786
	Arë
	Gjin Teta

	2933
	12
	152
	6544
	Karrier
	Shtet

	2934
	12
	154
	993
	Karrier
	Shtet

	2935
	12
	155
	2244
	Karrier
	Shtet

	2936
	12
	156
	1442
	Arë
	Shtet

	2937
	12
	157
	133
	Truall
	Shtet

	2938
	12
	158
	1385
	Shesh
	Shtet

	2939
	12
	159
	1226
	Kanal
	Shtet

	2940
	12
	160
	1969
	Arë
	Shtet

	2941
	12
	161
	1651
	Arë
	Shtet

	2942/1
	13
	75
	1970
	Arë
	Shtet

	2942/2
	13
	76
	1970
	Arë
	Lek Zef Dedgjonaj

	2943
	12
	163
	2245
	Arë
	Shtet

	2944
	12
	164
	611
	Kanal
	Shtet

	2945
	12
	165
	249
	Arë
	Lek Zef Dedgjonaj

	2946
	12
	166
	3361
	Arë
	Shtet

	2947
	12
	167
	1585
	Arë
	Shtet

	2948
	12
	168
	1205
	Arë
	Shtet

	2949
	12
	169
	2827
	Arë
	Shtet

	2950
	12
	170
	251
	Truall
	Gjin Zef Lleshi

	2954
	12
	174
	3163
	Arë
	Shtet

	2955
	12
	175
	249
	Truall
	Lazer Zef Simoni

	2956/1
	13
	77
	1023
	Arë
	Shtet

	2956/2
	13
	78
	1410
	Arë
	Simon Zef Dedgjonaj

	2957/1
	13
	79
	371
	Arë
	Shtet

	2957/2
	13
	80
	488
	Arë
	Simon Zef Dedgjonaj

	2958/1
	13
	81
	1374
	Arë
	Shtet

	2958/2
	13
	82
	1307
	Arë
	Simon Zef Dedgjonaj

	2959
	12
	179
	923
	Ledh
	Shtet

	2960
	12
	180
	17223
	Kënetë
	Shtet

	2961
	12
	181
	5992
	Kënetë
	Shtet

	2962
	12
	182
	250
	Kënetë
	Pjetër Preng Kola

	2963
	12
	183
	2452
	Arë
	Shtet

	2964
	12
	184
	1074
	Arë
	Shtet

	2965
	12
	185
	250
	Arë
	Gjergj Preng Kola

	2966
	12
	186
	670
	Pemtore
	Shtet

	2967
	12
	187
	1740
	Pemtore
	Shtet

	2968
	12
	188
	164
	Ledh
	Shtet

	2969
	12
	189
	250
	Ledh
	Mark Preng Kola

	2970
	12
	190
	250
	Ledh
	Mark Preng Kola

	2971
	12
	191
	774
	Pemtore
	Shtet

	2972
	12
	192
	205
	Varreza
	Shtet

	2973
	12
	193
	82
	Truall
	Shtet

	2974
	12
	194
	196
	Truall
	Shtet

	2975
	12
	195
	2828
	Ledh
	Shtet

	2976
	12
	196
	638
	Ledh
	Shtet

	2977
	12
	197
	655
	Ledh
	Preng Dod Shahini

	2978
	12
	198
	2509
	Ledh
	Gjergj Geg Shahini

	2979
	12
	199
	2451
	Ledh
	Zef Pal Shahini

	2980
	12
	200
	2246
	Arë
	Shtet

	2982
	12
	202
	939
	Arë
	Shtet

	2983
	12
	203
	3550
	Karriere
	Shtet

	2984
	12
	204
	744
	Karriere
	Shtet

	2985
	12
	205
	596
	Pemtore
	Shtet

	2986
	12
	206
	1707
	Arë
	Shtet

	2987
	12
	207
	936
	Arë
	Shtet

	2988
	12
	208
	250
	Arë
	Lek Geg Shahini

	2989
	12
	209
	300
	Arë
	Ded Kol Shahini

	2990
	12
	210
	1351
	Arë
	Shtet

	2991
	12
	211
	677
	Ledh
	Shtet

	2992
	12
	213
	2142
	Shesh
	Shtet

	2993
	12
	213
	569
	Truall
	Shtet

	2994
	12
	214
	414
	Shesh
	Shtet

	2996
	12
	216
	1145
	Arë
	Shtet

	2997
	12
	217
	1705
	Arë
	Shtet

	2998
	12
	218
	2239
	Arë
	Shtet

	2999
	12
	219
	2066
	Arë
	Shtet

	3000
	12
	220
	1152
	Ledh
	Shtet

	3001
	12
	221
	1752
	Arë
	Shtet

	3002
	12
	222
	250
	Truall
	Gjeto Mark Marku

	3003
	12
	223
	5093
	Arë
	Shtet

	3004
	12
	224
	1554
	Arë
	Shtet

	3005
	12
	225
	401
	Truall
	Shtet

	3006
	12
	226
	51
	Depo uji
	Shtet

	3007
	12
	227
	542
	Arë
	Shtet

	3008
	12
	228
	4335
	Arë
	Shtet

	3009
	12
	229
	1626
	Ledh
	Shtet

	3010
	12
	230
	1488
	Arë
	Shtet

	3011
	12
	231
	2029
	Arë
	Shtet

	3012
	12
	232
	250
	Truall
	Gjon Ded Gjoni

	3013
	12
	233
	3088
	Arë 
	Shtet

	3014
	12
	234
	3389
	Arë
	Shtet

	3015
	12
	235
	12080
	Kënetë
	Shtet

	3016
	12
	236
	1542
	Kënetë
	Shtet

	3017
	12
	237
	14637
	Kënetë
	Shtet

	3018
	12
	238
	52297
	Rrugë
	Shtet

	3019
	12
	239
	2686
	Rrugë
	Shtet

	3020
	12
	240
	2044
	Arë
	Shtet

	3021
	12
	241
	2048
	Ledh
	Shtet

	3022
	12
	242
	250
	Truall
	Ndue Pal Prendi

	3023
	12
	243
	250
	Truall
	Paulin Ndue Prendi

	3024
	12
	244
	375
	Rrugë
	Shtet

	3025
	12
	245
	1749
	Rrugë
	Shtet

	3026
	12
	246
	8274
	Kanal
	Shtet

	3027
	12
	247
	989
	Ledh
	Shtet

	3028
	12
	248
	1754
	Ledh
	Shtet

	3029
	12
	249
	1017
	Arë
	Shtet

	3030
	12
	250
	6098
	Kanal
	Shtet

	3033
	13
	3
	939
	Rrugë
	Shtet

	3034
	13
	4
	5586
	Kanal
	Shtet

	3035
	13
	5
	1664
	Arë
	Shtet

	3036
	13
	6
	314
	Arë
	Shtet

	3037
	13
	7
	170
	Arë
	Shtet

	3038
	13
	8
	118
	Ledh
	Shtet

	3039
	13
	9
	92
	Kanal
	Shtet

	3040
	13
	10
	299
	Ledh
	Shtet

	3041
	13
	11
	266
	Ledh
	Shtet

	3042
	13
	12
	1417
	Arë
	Shtet

	3043
	13
	13
	90
	Ledh
	Shtet

	3044
	13
	14
	571
	Kanal
	Shtet

	3048
	13
	18
	583
	Arë
	Shtet

	3049
	13
	19
	164
	Arë
	Shtet

	3050
	13
	20
	420
	Rrugë
	Shtet

	3051/1
	13
	85
	40
	Arë
	Shtet

	3051/2
	13
	83
	2030
	Arë
	Nadir Sulejmani

	3051/3
	13
	84
	575
	Arë
	Shtet

	3055
	13
	25
	224
	Arë
	Shtet

	3059
	13
	29
	3672
	Arë
	Shtet

	3061
	13
	31
	1250
	Arë
	Nadir Sulejmani

	3062/1
	13
	33
	1173
	Arë
	Shtet

	3062/2
	13
	34
	1500
	Arë
	Pashk Margjoni

	3062/3
	13
	35
	1000
	Arë
	Shtet

	3062/4
	13
	36
	1000
	Arë
	Shtet

	3062/5
	13
	37
	1000
	Arë
	Shtet

	3071
	13
	71
	5200
	Arë
	Maltin Dedgjoni

	3072
	13
	72
	5228
	Arë
	Lek Dedgjoni

Vendim
Nr.83, datë 27.1.2009

Për disa shtesa në vendimin nr.478, datë 18.7.2007 të këshillit të Ministrave “Për miratimin e strukturës dhe të niveleve të pagave të nëpunësve të disa institucioneve, në varësi të ministrave të linjës”, të ndryshuar

Në mbështetje të nenit 100 të Kushtetutës, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.10 025, datë 27.11.2008 “Për buxhetin e vitit 2009”, me propozimin e Ministrit të Brendshëm dhe të Ministrit të Financave, Këshilli i Ministrave

Vendosi:

1.Në vendimin nr.478, datë 19.7.2007 të Këshillit të Ministrave, të ndryshuar, të bëhen shtesat e mëposhtme:
a) Në fund të shkronjës “a” të pikës 1, të shtohen fjalët “…dhe nëpunësit civilë, në pozicione mbështetëse, në Drejtorinë e Përgjithshme të Policisë së Shtetit.”.
b) Pas pikës 5/5 shtohet pika 5/6, me këtë përmbajtje:
“5/6. Struktura dhe nivelet e pagave të nëpunësve civilë, në pozicionet mbështetëse “Specialist”, “Shef seksioni” dhe “Përgjegjës/Shef sektori”, në drejtorinë e policisë, në qarqe, në komisariate dhe reparte autonome të jenë sipas lidhjes nr.4/56, që i bashkëlidhet këtij vendimi dhe është pjesë përbërëse e tij.”.
c) Në pikat 6,7,8,9 dhe 13, pas “…4/5” të shtohet edhe “…nr.4/6.”.
ç) Pas pikës 14/1 shtohet pika 14/2, me këtë përmbajtje:
“14/2.Struktura dhe nivelet e pagave, të përcaktuara për nëpunësit civilë të sistemit të Policisë së Shtetit, sipas këtij vendimi, zbatohen, rast pas rasti, pas kalimit të punonjësve nga funksione me kompetenca policore në funksione të shërbimeve mbështetëse, kur përshkrimi i punës për këto funksione nuk kërkon kompetenca policore, në përputhje me rregullat e përcaktuara në nenin 66 të vendimit nr.805, datë 21.11.2007 të Këshillit të Ministrave “Për miratimin e rregullores së personelit të Policisë së Shtetit.”.
2. Nëpunësit ekzistues të sistemit të Policisë së Shtetit, të cilët, si rezultat i këtij vendimi, pësojnë rënie page, ruajnë nivelin e pagës, që përfitonin përpara se funksionet/pozicionet e tyre të kalonin në pozicione të shërbimeve mbështetëse, pa funksione policore.
3. Efektet financiare, që rrjedhin nga zbatimi i këtij vendimi, të përballohen nga fondet buxhetore, të miratuara për sistemin e Ministrisë së Brendshme.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 korrik 2008.

Kryeministri
Sali Berisha











Lidhja nr.4/6

Struktura dhe nivelet e pagave të nëpunësve civilë në pozicionet mbështetëse “Specialist”, “Shef seksioni” dhe “Përgjegjës/Shef sektori”, në drejtoritë e policisë në qarqe, komisariate dhe reparte autonome

	POZICIONI
	KATEGORIA
	PAGA INDIVIDUALE (PAGA BAZË)
	SHTESA E POZICIONIT

	
	
	1
	2
	3
	4

	Përgjegjës/Shef sektori në drejtorinë e policisë së qarkut
	III-b
	11 000
	2%
	
	51 500

	Shef seksioni në drejtoritë e policisë së qarkut, komisariate apo reparte autonome
	IV-a
	11 000
	2%
	
	39 000

	Specialist
	IV-b
	11 000
	2%
	
	29 000

	
	IV-c
	11.000
	2%
	
	21 500




VENDIM 
Nr.84, datë 27.1.2009

PËR CAKTIMIN E KRITEREVE PËR NGRITJEN E RRJETIT TË INVENTARIZIMIT DHE TË MONITORIMIT TË BIODIVERSITETIT
 
Në mbështetje të nenit 100 të Kushtetutës dhe të pikës 2 të nenit 9 të ligjit nr.9587, datë 20.7.2006 “Për mbrojtjen e biodiversitetit”, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave
 
VENDOSI:
 
1.  Ngritjen e rrjetit të inventarizimit dhe monitorimit të biodiversitetit, në shërbim të sigurimit të bazës së të dhënave, për hartimin e politikës në mbrojtje të biodiversitetit. 
 2.  Në kuptim të këtij vendimi:
 a) Inventarizimi është vëzhgimi, përzgjedhja, katalogimi, përcaktimi sasior dhe hartografimi i përbërësve të biodiversitetit, si dhe sinteza e informacioneve rezultuese për analizën e procesit. 
b) Monitorimi i biodiversitetit është matja, e standardizuar dhe periodike, e një grupi, të kufizuar dhe të veçantë, të treguesve të biodiversitetit, në zona ose stacione të veçanta, të përzgjedhura për këtë qëllim. 
 3. Rrjeti i informatizimit dhe monitorimit të biodiversitetit ngrihet dhe funksionon, në përputhje me kërkesat e mëposhtme:
a) Të garantojë monitorim afatgjatë të biodiversitetit; 
b) Të sigurojë zbatimin e legjislacionit vendas, për mbrojtjen e biodiversitetit, si dhe të angazhimeve ndërkombëtare të Republikës së Shqipërisë në këtë fushë;
c) Të mundësojë sistemimin e të dhënave në një format të përdorshëm nga vendimmarrësit;
ç) Të ofrojë informim për biodiversitetin, për ndërgjegjësimin e publikut për ruajtjen e biodiversitetit; 
d) Të krijojë një sistem informacioni, për mbledhjen dhe shkëmbimin e të dhënave për biodiversitetin, në përputhje me standardet e vendeve të BE-së;
dh) Të ndërtojë një sistem inventarizimi dhe monitorimi me kosto të ulët;
e)Të ketë një strukturë fleksibël, që, në përputhje me nevojat për raportim, të rishihet çdo vit.
ë) Të sigurojë trajnimin e specialistëve të rinj, për monitorimin e biodiversitetit.
4. Rrjeti i inventarizimit dhe monitorimit të biodiversitetit ka për detyrë:
a) Të identifikojë përbërësit e biodiversitetit, në kushtet in-situ dhe ex-situ;
b) Të krijojë treguesit dhe të përcaktojë mënyrat përkatëse, për mbledhjen, shpeshtësinë, analizën dhe raportimin e të dhënave; 
c) Të monitorojë sistematikisht përbërësit e biodiversitetit, të identifikojë proceset dhe kategoritë e veprimtarive, si dhe shkaqet, që kanë ose mund të kenë ndikime negative në ruajtjen e përdorimin e qendrueshëm të biodiversitetit, me ndihmën e metodologjive shkencore, për mbledhjen dhe përpunimin e të dhënave;
 ç) Të përmbledhë gjendjen dhe prirjet, për përbërësit e identifikuar të biodiversitetit;
d) Të identifikojë boshllëqet në njohuritë e deritanishme dhe të ndërmarrë kërkime, për t’i plotësuar ato; 
dh) Të plotësojë nevojat për kërkime, për inventarizimin dhe monitorimin, të specifikuara në strategjinë dhe planin e veprimit të biodiversitetit, në planet dhe regjistrat, e specifikuara në ligjin nr.9587, datë 20.7.2006 “Për mbrojtjen e biodiversitetit”;
e) Të mbështesë kërkesat për raportim, në nivel kombëtar dhe ndërkombëtar;
ë) Të kryejë vlerësimin dhe analizën e gjendjes së biodiversitetit, të ndikimeve të faktorit njerëzor dhe të masave, për të parandaluar humbjet e tij;
f) Të shërbejë si instrument, për të vlerësuar përmbushjen e angazhimeve të vendit tonë, në kuadër të konventës së biodiversitetit dhe të marrëveshjeve të tjera ndërkombëtare, ku vendi ynë është palë, si dhe të shërbejë për raportim tek institucionet përkatëse europiane dhe botërore;
g) Të funksionojë si një sistem paralajmërimi i shpejtë për proceset dhe prirjet, që rrjedhin nga humbja e biodiversitetit;
gj) Të ofrojë informacion për gjendjen e biodiversitetit, në një format të përshtatshëm për përdorim nga publiku i gjerë.
 5. Agjencia e Mjedisit dhe Pyjeve, në  Ministrinë e  Mjedisit, Pyjeve dhe Administrimit të Ujërave, e cila ngarkohet me ngritjen dhe administrimin e rrjetit, ka për detyrë: 
 a) që, në bashkëpunim me organet dhe institucionet shtetërore, universitetet dhe qendrat shkencore, të specializuara në fushën e biodiversitetit, si dhe me organet e qeverisjes vendore, për pyjet dhe kullotat komunale, të hartojë, brenda gjashtëmujorit të parë të vitit paraardhës, projektprogramin e vitit pasardhës, për ngritjen  dhe administrimin e rrjetit,  duke u përqendruar në çështjet e mëposhtme:
i) në përcaktimin e pikave konkrete të rrjetit;
ii) në përcaktimin e institucioneve, që do të marrin pjesë në rrjet;
iii) në përcaktimin e treguesve të biodiversitetit dhe të buxhetit përkatës;
iv) në planifikimin për sistemin e informacionit, për mbledhjen e të dhënave, administrimin, analizën, raportimin dhe shpërndarjen e tyre.
 b) Miratimin e projektprogramit të hartuar nga kjo agjenci nga Ministri i Mjedisit, Pyjeve dhe Administrimit të Ujërave, në përputhje me kufijtë e Buxhetit të Shtetit, afatet dhe kërkesat për përgatitjen e zbatimin e programit vjetor të monitorimit të mjedisit dhe rezultatet e monitorimit paraardhës.
  5. Ngarkohen Ministria e Mjedisit, Pyjeve dhe Administrimit të Ujërave dhe Agjencia e Mjedisit dhe Pyjeve për zbatimin e këtij vendimi. 
 Ky vendim hyn në fuqi pas botimit në Fletoren Zyrtare.
 KRYEMINISTRI 
 Sali Berisha
Vendim
Nr.85, datë 21.1.2009

Për heqjen nga fondi pyjor të sipërfaqes së ngastrave, të ekonomisë pyjore “Lugina e fanit të madh”, Mirditë, që do të përdoret nga “Gruppo minerario albanese” shpk, për karriera Bazaltesh

Në mbështetje të nenit 100 të Kushtetutës dhe të shkronjës “b” të pikës 1 të nenit 17 të ligjit nr.9385, datë 4.5.2007 “Për pyjet dhe shërbimin pyjor”, të ndryshuar, me propozimin e Ministrit të Mjedisit, Pyjeve dhe Administrimit të Ujërave dhe të Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Sipërfaqet e ngastrave 94/a, 94/b e 95 të ekonomisë pyjore “Lugina e Fanit të Madh”, Mirditë, që do të përdoren nga “Gruppo Minerario Albanese” sh.p.k., për karriera bazaltesh, me sipërfaqe, gjithsej, 14.4 (katërmbëdhjetë pikë katër) ha, të hiqen nga fondi pyjor dhe nga kadastra kombëtare e pyjeve, sipas tabelës nr.1 dhe hartës përkatëse, që i bashkëlidhen këtij vendimi dhe janë pjesë përbërëse e tij.
2. Zyra e regjistrimit të pasurive të paluajtshme, pasi të përcaktohen në terren dhe në harta kufijtë e rinj të fondit pyjor kombëtar, që rezultojnë nga heqja e sipërfaqeve të këtyre ngastrave, sipas pikës 1 të këtij vendimi, të bëjë çregjistrimin e saj nga kategoria “Tokë e zënë, pyll”, dhe ta regjistrojë në sipërfaqe inproduktive (karrierë bazaltesh), në përputhje me pikën 9 të vendimit nr.1353, datë 10.10.2008 të Këshillit të Ministrave “Për rregullat për paraqitjen e kërkesës, mbajtjen dhe plotësimin e dokumentacionit teknik, kriteret dhe procedurat e zvogëlimit të sipërfaqes dhe të vëllimit të fondit pyjor”.
3. Vlera e kësaj sipërfaqeje pyjore të paguhet nga “Gruppo Minerario Albanese” sh.p.k. para hyrjes në fuqi të këtij vendimi. Llogaritja e tarifave për heqjen nga fondi pyjor të bëhet sipas lidhjes 4 të vendimit nr.391, datë 21.6.2006 “Për përcaktimin e tarifave në sektorin e pyjeve dhe kullotave”.
4. Me hyrjen në fuqi të këtij vendimi, “Gruppo Minerario Albanese” sh.p.k., të pyllëzojë, përpara se të fillojë veprimtarinë, me fondet e veta, 15 (pesëmbëdhjetë) ha, me pyje, në ngastrat e përcaktuara nga drejtoria përkatëse e shërbimit pyjor.
Lloji i drurëve, që do të mbillen, grafiku i mbjelljeve, mënyra e përmirësimit të kullotës caktohen nga drejtoria përkatëse e shërbimit pyjor, e cila do të ndjekë realizimin e mbjelljeve deri në marrjen në dorëzim me procesverbal, të sipërfaqes së pyllëzuar dhe të përmirësuar, sipas marrëveshjes, që do të lidhë me kërkuesin.
5. Ngarkohen Ministri i Mjedisit, Pyjeve dhe Administrimit të Ujërave dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha










Tabela nr.1
Ngastrat që kërkohen për heqje nga zëri kadastral pyll

	Nr.
	Ekonomia pyjore
	Ngastra,n/ngastra
	Kërkuar ha
	Zëri kadastral
	Forma e qeverimit
	Funksioni
	Prona
	Propozohet

	1
	EP Lugina e Fanit të Madh
	94/a
	5.4
	Pyll
	Cungishte
	Prodhues
	Publike
	Karrier bazaltesh

	2
	EP Lugina e Fanit të Madh
	94/b
	3.9
	Pyll
	Shkurre
	Prodhues
	Publike
	Karrier bazaltesh

	3
	EP Lugina e Fanit të Madh
	95
	5.1
	Pyll
	Cungishte
	Prodhues
	Publike
	Karrier bazaltesh

VENDIM 
Nr.86, datë 27.1.2009

PËR SHPËRBLIMIN E FAMILJEVE TË FSHATIT LEVRUSHK, KOMUNA QELËZ, RRETHI PUKË, PËR DËMIN QË U ËSHTË SHKAKTUAR NGA PRANIA E HIDROCENTRALIT TË KOMANIT
 
Në mbështetje të nenit 100 të Kushtetutës, të nenit 5 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të nenit 5 të ligjit nr.8756, datë 26.3.2001 “Për emergjencat civile”, me propozimin e Ministrit të Ekonomisë, Tregtisë dhe Energjetikës, Këshilli i Ministrave
 
VENDOSI:
 
1. Dëmshpërblimin e familjeve të fshatit Levrushk, komuna Qelëz, rrethi Pukë, për dëmin që u është shkaktuar nga prania e hidrocentralit të Komanit, sipas listës, që i bashkëlidhet këtij vendimi.
 2. Vlera e dëmshpërblimit, në shumën 26 705 454 (njëzet e gjashtë milionë e shtatëqind e pesë mijë e katërqind e pesëdhjetë e katër) lekë, do të shpërndahet nga komuna Qelëz e rrethit Pukë, për kryefamiljarët, sipas tabelës nr.2, që i bashkëlidhet këtij vendimi.
 3. Ky fond të përballohet nga fondi rezervë i Këshillit të Ministrave.
 4. Ngarkohen Ministria e Ekonomisë, Tregtisë dhe Energjetikës, Ministria e Financave, Ministria e Brendshme dhe komuna Qelëz, e rrethit Pukë, për zbatimin e këtij vendimi.
 Ky vendim hyn në fuqi pas botimit në Fletoren Zyrtare.
 
KRYEMINISTRI
 Sali  Berisha


Tabela nr.2

	Nr.
	Personat e dëmtuar
	Lloji i dëmit
	Vlera e dëmit, në lekë

	1
	Kol Zef Ndreu
	Shtëpi
Agrikulturë
Shuma
	2 065 951 lekë
1 205 000 lekë
3 270 951 lekë

	2
	Ndoc Kol Zefi
	Shtëpi
Agrikulturë
Shuma
	2 069 957 lekë
1 196 300 lekë
3 266 257 lekë

	3
	Ndue Zef Ndreu
	Shtëpi
Agrikulturë
Shuma
	1 054 545 lekë
477 700 lekë
1 532 245 lekë

	4
	Gjon Zef Ndreu
	Shtëpi
Agrikulturë
Shuma
	1 449 815 lekë
767 300 lekë
2 217 115 lekë

	5
	Fran Pjetër Toma
	Shtëpi
Agrikulturë
Shuma
	3 238 356 lekë
1 421 900 lekë
4 660 256 lekë

	6
	Agustin Nik Uka
	Shtëpi
Agrikulturë
Shuma
	2 427 071 lekë
702 200 lekë
3 129 271 lekë



	7
	Ndrek Marash Dema
	Shtëpi
Agrikulturë
Shuma
	1 011 733 lekë
428 900 lekë
1 440 633 lekë

	8
	Nikollë Marash Dema
	Shtëpi
Agrikulturë
Shuma
	693 343 lekë
725 600 lekë
1 418 943 lekë

	9
	Gjergj Nik Dema
	Shtëpi
Agrikulturë
Shuma
	1 164 171 lekë
286 200 lekë
1 450 371 lekë

	10
	Pjetër Murrec Dema
	Shtëpi
Agrikulturë
Shuma
	1 406 612 lekë
554 200 lekë
1 960 812 lekë

	11
	Angjelina Martin Zefi
	Shtëpi
Agrikulturë
Shuma
	0 lekë
528 000 lekë
528 000 lekë

	12
	Ardian Pjetër Zefi
	Shtëpi
Agrikulturë
Shuma
	0 lekë
151 300 lekë
151 300 lekë

	13
	Gëzim Fran Toma
	Shtëpi
Agrikulturë
Shuma
	0 lekë
554 500 lekë
554 500 lekë

	14
	Milan Fran Toma
	Shtëpi
Agrikulturë
Shuma
	0 lekë
447 400 lekë
447 400 lekë

	15
	Sokol Pjetër Dema
	Shtëpi
Agrikulturë
Shuma
	0 lekë
152 000 lekë
152 000 lekë

	16
	Zog Gjergj Dema
	Shtëpi
Agrikulturë
Shuma
	0 lekë
150 500 lekë
150 500 lekë

	17
	Bukurie Agustin Uka
	Shtëpi
Agrikulturë
Shuma
	0 lekë
131 800 lekë
131 800 lekë

	18
	Çun Murrec Dema
	Shtëpi
Agrikulturë
Shuma
	0 lekë
343 100 lekë
343 100 lekë

	
	
	
	

	
	Shuma gjithsej 1-18
	
	26 705 454 lekë lekë
















VENDIM 
Nr.87, datë 27.1.2009

PËR SHPRONËSIMIN, PËR INTERES PUBLIK, TË PRONARIT TË PASURISË  SË PALUAJTSHME, QË PREKET NGA ZGJERIMI I VARREZAVE PUBLIKE NË BASHKINË E FIERIT
 
Në mbështetje të nenit 100 të Kushtetutës dhe të neneve  5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave
 
VENDOSI:
 
1. Shpronësimin, për interes publik, të pronarit të pasurisë së paluajtshme, që preket nga zgjerimi i varrezave publike, në bashkinë e Fierit, sipas tabelës, që  i bashkëlidhet këtij vendimi.
 2. Vlera  e shpërblimit, për sipërfaqen 4770 (katër mijë e shtatëqind e shtatëdhjetë) m2, tokë/arë, në masën 4 770 000 (katër milionë e shtatëqind  e shtatëdhjetë mijë) lekë, të përballohet nga të ardhurat e bashkisë së Fierit, miratuar në buxhetin e vitit 2008.
 3. Afati i përfundimit të shpronësimit të jetë tre muaj pas miratimit të  projektit. 
 4.  Vlera e shpenzimeve procedurale të përballohet nga bashkia e Fierit.
 5. Afati i përfundimit të punimeve, të objektit “Zgjerimi i varrezave publike”, në bashkinë e Fierit, të jetë në përputhje me afatet e parashikuara nga kjo bashki.
 6.  Shpronësimi të bëhet në favor të bashkisë së Fierit dhe regjistrimi i ri i pasurisë prej 4 770 (katër mijë e shtatëqind e shtatëdhjetë) m2 tokë/arë, të bëhet brenda 30 ditëve nga data e hyrjes në fuqi të këtij vendimi.
 7. Ngarkohen Ministria e Brendshme dhe bashkia e Fierit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
 Sali Berisha


Të dhënat mbi listën emërore të personave dhe perSonave që do të shpronësohen për zgjerimin e varrezave publike, në bashkinë Fier

	Nr.
	Emër, mbiemër
	Sip në m2
	Çmimi lekë
	Vlera në lekë
	Lloji i dokumentit
	Zona kadastrale

	1.
	Besim Arapi
	4770
	1 000
	4 770 000
	Cert.pronësie
	2637

	
	
	
	
	
	
	

	
	
	
	
	
	
	














Vendim
Nr.89, datë 27.1.2009

Për miratimin, në parim, të marRëveshjes, ndërmjet këshillit të ministrave të republikës së shqipërisë dhe qeverisë së republikës së kroacisë, për ndryshimet në marrëveshjen për marrëdhëniet ekonomike, ndërmjet këshillit të ministrave të republikës së shqipërisë dhe qeverisë së republikës së kroacisë

Në mbështetje të nenit 100 të Kushtetutës dhe të neneve 5 e 7 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

Miratimin, në parim, të marrëveshjes, ndërmjet Këshillit të Ministrave të Republikës së Shqipërisë dhe Qeverisë së Republikës së Kroacisë, për ndryshimet në marrëveshjen për marrëdhëniet ekonomike, ndërmjet Këshillit të Ministrave të Republikës së Shqipërisë dhe Qeverisë së Republikës së Kroacisë.
Ky vendim hyn në fuqi menjëherë.

Kryeministri
Sali Berisha


Marrëveshje 
ndërmjet qeverisë së Republikës së kroacisë dhe këshillit të ministrave të republikës së shqipërisë mbi ndryshimet në marrëveshjen mbi marrëdhëniet ekonomike dypalëshe ndërmJet qeverisë së republikës së kroacisë dhe qeverisë së republikës së shqipërisë

Qeveria e Republikës së Kroacisë dhe Këshilli i Ministrave i Republikës së Shqipërisë (këtu quajtur “Palët Kontraktuese”),
në lidhje me Marrëveshjen mbi marrëdhëniet bilaterale ekonomike ndërmjet Qeverisë së Republikës së Kroacisë dhe Qeverisë së Republikës së Shqipërisë, të përfunduar në Zagreb, më 10 maj 1993 (këtu të quajtur “Marrëveshja”),
kanë rënë dakord si më poshtë:

Neni 1

Neni 2 i Marrëveshjes shfuqizohet.

Neni 2

Neni 8 i Marrëveshjes shfuqizohet.

Neni 3

Në nenin 10 të Marrëveshjes, paragrafët 3,4,5 dhe 6 shfuqizohen.

Neni 4

Pas nenit 10 të Marrëveshjes, shtohet neni i ri 10 a që lexon si më poshtë:
“Neni 10 a

Që nga data e aderimit të Republikës së Kroacisë në Bashkimin Europian, kjo Marrëveshje zbatohet pa cenuar detyrimet që rrjedhin nga kjo anëtarësi. Për pasojë, dispozitat e kësaj Marrëveshjeje nuk mund të citohen ose interpretohen në një mënyrë të tillë që të zhvlerësojnë ose ndryshe të ndikojnë mbi detyrimet e vendosura nga Traktati i Bashkimit Europian dhe Marrëveshja e Stabilizim Asocimit ndërmjet Bashkimit Europian dhe Republikës së Shqipërisë, të nënshkruar në Luksemburg, më 12 qershor 2006.
Për më tepër, dispozitat e kësaj Marrëveshjeje nuk mund të citohen apo interpretohen në një mënyrë të tillë që të zhvlerësojnë ose ndryshe të ndikojnë në detyrimet që rrjedhin nga traktatet ndërkombëtare që do të lidhen, duke zëvendësuar marrëveshjet e mësipërme.”.

Neni 5

Kjo Marrëveshje mbi ndryshimin hyn në fuqi në datën e aderimit të Republikës së Kroacisë në Bashkimin Europian, në të cilën Republika e Kroacisë, në kohën e duhur, do të informojë Republikën e Shqipërisë, me kusht që në atë datë Palët Kontraktuese të kenë njoftuar njëra-tjetrën me shkrim, nëpërmjet kanaleve diplomatike për përfundimin e procedurave të tyre të brendshme, të nevojshme për hyrjen e saj në fuqi.
Nëse Palët Kontraktuese nuk njoftojnë njëra-tjetrën për përfundimin e procedurave të tyre të brendshme në datën e aderimit të Republikës së Kroacisë në Bashkimin Europian, kjo Marrëveshje mbi ndryshimet hyn në fuqi në ditën e parë të muajit të dytë pas datës së marrjes së njoftimit të fundit me shkrim nëpërmjet të cilët Palët Kontraktuese kanë njoftuar njëra-tjetrën, nëpërmjet kanaleve diplomatike për përfundimin e procedurave të tyre të brendshme, të nevojshme për hyrjen e saj në fuqi.
Bërë në _______    më dy kopje origjinale, secila në kroatisht, shqip dhe anglisht, ku të gjithë tekstet janë njëlloj autentike. Në rast mospërputhjeje në interpretim, teksti në anglisht mbizotëron.


VENDIM 
Nr.92, datë 27.1.2009

PËR  KALIMIN E PËRGJEGJËSISË SË ADMINISTRIMIT TË KINOKLUBIT “STUDENTI” NGA “TRAJTIMI I STUDENTËVE, NR.1”, SHA, TIRANË, UNIVERSITETIT TË TIRANËS, PËR FAKULTETIN E DREJTËSISË
 
Në mbështetje të nenit 100 të Kushtetutës  dhe të neneve 13 e 15 të ligjit nr.8743, datë 22.2.2002 “Për pasuritë e paluajtshme shtetërore”, të ndryshuar, dhe të nenit 82 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Ekonomisë, Tregtisë dhe Energjetikës dhe të Ministrit të Arsimit dhe Shkencës, Këshilli i Ministrave
 
VENDOSI:
 
1. Kalimin e përgjegjësisë së administrimit të kinoklubit “Studenti” nga “Trajtimi i studentëve, nr.1”, sh.a., Tiranë, Universitetit të Tiranës, për Fakultetin e Drejtësisë.
 2. Ngarkohen Ministria e Ekonomisë, Tregtisë dhe Energjetikës “Trajtimi i studentëve, nr.1”, sh.a., Universiteti i Tiranës dhe zyra për regjistrimin e pasurive të paluajtshme për zbatimin e këtij vendimi.
 Ky vendim hyn në fuqi pas botimit në Fletoren Zyrtare.
 KRYEMINISTRI
 Sali Berisha
Vendim
Nr.94, datë 21.1.2009

PËR NJË SHTESË FONDI NË BUXHETIN E MIRATUAR PËR VITIN 2009, PËR MINISTRINË E BUJQËSISË, USHQIMIT DHE MBROJTJES SË KONSUMATORIT, PËR KRYERJEN E STUDIMIT PËR ULLIRIN

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë“ dhe të nenit 12 të ligjit nr.10 025, datë 27.11.2008 “Për buxhetin e vitit 2009”, me propozimin e  Ministrit të Bujqësisë, Ushqimit dhe Mrojtjes së Konsumatorit, Këshilli i Ministrave

Vendosi:

1.Ministrisë së Bujqësisë, Ushqimit dhe Mbrojtjes së Konsumatorit t’i shtohet fondi 15 000 000 (pesëmbëdhjetë milionë) lekë, në buxhetin e miratuar për vitin 2009, për kryerjen e studimit të plotë, në shkallë vendi, për gjendjen aktuale të kulturës së ullirit dhe për perspektivën e zhvillimit.
2.Ky fond të përballohet nga fondi rezervë i Këshillit të Ministrave.
3.Ngarkohet Ministri i Bujqësisë, Ushqimit dhe Mbrojtjes së Konsumatorit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 


Aneksi 1

Preventiv mbi përdorimin e fondit për studimin e ullirit

	Nr.
	Aktiviteti
	Njësia
	Sasia
	Çmimi lekë për njësi
	Vlera në lekë

	1.
	Hartografim i të dhënave për rajonizimin
	Ha
	50 000
	100
	5 000 000

	2.
	Analiza të plota agro-pedagogjike
	Ha
	50 000
	60
	3 000 000

	3.
	Grumbullim të dhënash statistikore
	Ditë
	400
	4000
	1 600 000

	4.
	Ekspertizë me ekspert vendas (pagë +shërbime)
	Ditë (5 ekspertë x 30 ditë)
	150
	8000
	1 200 000

	5.
	Ekspertizë me ekspertë të huaj
	(1 ekspert)
	30
	70 000
	2 100 000

	6.
	Shpenzime të tjera (përpunim të dhënash, printime të materialit të studimit etj.)
	
	
	
	2 100 000

	
	TOTALI
	
	
	
	15 000 000







VENDIM
Nr.95, datë 27.1.2009

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, TË CILAT PREKEN NGA ZGJERIMI I RRUGËS DHE I TROTUARËVE, NË RRUGËN “11 NËNTORI”, NË BASHKINË E ELBASANIT
 
Në mbështetje të nenit 100 të Kushtetutës, të neneve  5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”,  me propozimin e Ministrit të Brendshëm, Këshilli i Ministrave
 
VENDOSI:
 
1. Shpronësimin, për interes publik, të pronarëve të pasurive të paluajtshme, pronë private, që preken nga zgjerimi i rrugës dhe i trotuarëve, në rrugën “11 Nëntori”, në bashkinë e  Elbasanit.
2. Vlera e përgjithshme e shpronësimit për pasuritë në sipërfaqe 872 (tetëqind e shtatëdhjetë e dy) m2, tokë truall, dhe sipërfaqe ndërtese 898,25 (tetëqind e nëntëdhjetë e tetë presje njëzet e pesë) m2, është 30 714 285,5 (tridhjetë milionë e shtatëqind e katërmbëdhjetë mijë e dyqind e tetëdhjetë e pesë pikë pesë) lekë,  sipas listës, që i bashkëlidhet këtij vendimi. 
3. Vlera e përgjithshme e shpronësimit të përballohet nga të ardhurat e bashkisë së Elbasanit, miratuar në buxhetin e vitit 2008.
4. Afati i përfundimit të procedurës së shpronësimit të jetë tre muaj pas miratimit të projektit.
5. Vlera e shpenzimeve procedurale të përballohet nga bashkia e Elbasanit.
6. Afati i përfundimit të punimeve, të objektit “Zgjerimi i rrugës dhe trotuarëve, në rrugën “11 Nëntori””, të jetë në përputhje me afatet e parashikuara nga bashkia e Elbasanit.
7.  Shpronësimi të bëhet në favor të bashkisë së Elbasanit dhe regjistrimi i ri i pasurisë, të përmendur në pikën 1 të këtij vendimi, të bëhet brenda 30 ditëve nga data e hyrjes në fuqi e këtij vendimi.
8. Ngarkohen Ministria e Brendshme dhe bashkia e Elbasanit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali Berisha

Të dhënat mbi listën emërore të pronarëve dhe pronave që do të shpronësohen për zgjerimin e rrugës dhe trotuareve në rrugën “11 Nëntori”, në bashkinë Elbasan

	Nr.
	Emër, mbiemër
	Sipërfaqja në m2 truall
	Çmimi në lekë
	Vlera në lekë
	Pasuria nr.
	Zona kadastrale

	1.
	Shoqëria “S.A.I.D.E”
	872
	21 405
	18 665 160
	11/59
	8522




	Nr.
	Emër, mbiemër
	Sipërfaqja në m2 ndërtesë
	Çmimi në lekë
	Vlera në lekë
	Pasuria nr.
	Zona kadastrale

	1.
	Shoqëria “S.A.I.D.E”
	898.25
	13 414
	12 049 125.5
	11/59
	8522

	
	Totali i vlerës në lekë
	
	
	30 714 285.5
	
	


VENDIM 
Nr.96, datë 27.1.2009

PËR HAPJEN E PROGRAMEVE TË STUDIMIT, TË CIKLIT TË DYTË NË SHKOLLËN E LARTË UNIVERSITARE PRIVATE “UNIVERSITETI “MARIN BARLETI””
 
Në mbështetje të nenit 100 të Kushtetutës dhe të pikës 2 të  nenit 44 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
                                                       
1. Lejimin e shkollës së lartë universitare private “Universiteti “Marin Barleti””, me seli në Tiranë, të hapë programet e studimeve “Master i nivelit të dytë” (MND) në fushat:
 a)     Shkenca politike, me profil:
i) Lidership;
ii)  Administrim publik.
b)  Komunikim, me profil:
i) Gazetari ekonomike;
ii) Komunikim publik.
c) Administrim biznesi, me profil:
i) Financë-kontabilitet;
ii) Marketing dhe menaxhim operacionesh;
iii) Shërbime bankare dhe financiare;
iv) Prona të paluajtshme dhe sigurimi;
v. Lidership dhe menaxhim burimesh njerëzore.
ç)  Shkenca juridike, me profil:
i) E drejtë publike;
 ii) E drejtë e biznesit.
2. Programet e studimeve “Master i nivelit të parë” synojnë arsimim dhe trajnim të mëtejshëm profesional. Këto programe studimi do të realizohen me, së paku, 60 kredite e me kohëzgjatje normale 1 vit. Në përfundim të këtyre studimeve lëshohet diploma “Master i niveli të dytë” (MND), në fushat e arsimimit dhe trajnimit të kryer.
3. Ngarkohet shkolla e lartë universitare private “Universiteti “Marin Barleti”” që, për çdo program studimi, nëpërmjet marrëdhënieve kontraktuale, të sigurojë zhvillimin e disa prej disiplinave kryesore formuese të specialitetit, nga një personel akademik me kualifikimin e nevojshëm dhe sipas specialitetit.
4. Shkolla e lartë universitare private “Universiteti “Marin Barleti””  do ta fillojë veprimtarinë mësimore për programet e studimit, të përcaktuara në pikën 1 të këtij vendimi, pasi të ketë marrë, jo më vonë se dy javë para fillimit të veprimtarisë mësimore, lejen përkatëse nga Ministri і Arsimit dhe Shkencës.
 Ministri e lëshon lejen, pasi vlerëson se institucioni mësimor ka përmbushur angazhimet e deklaruara, në përputhje me udhëzimin e tij për këtë qëllim.
 5. Ndryshimet në vendndodhje, forma studimi, plane dhe programe, si dhe në elemente të tjera, të miratuara, bëhen pas miratimit nga Ministria e Arsimit dhe Shkencës.
 6. Shkolla e lartë universitare private “Universiteti “Marin Barleti””  duhet t’i nënshtrohet procesit të akreditimit institucional dhe të programeve të studimit, brenda afateve të përcaktuara në ligjin në fuqi.
7.  Ngarkohet Ministria e Arsimit dhe Shkencës për kontrollin periodik të ligjshmërisë në institucion dhe për zbatimin e këtij vendimi.
 Ky vendim hyn në fuqi pas botimit në Fletoren Zyrtare.
 KRYEMINISTRI
Sali  Berisha
VENDIM 
Nr.97, datë 27.1.2009

PËR HAPJEN E PROGRAMIT TË STUDIMIT “MASTER I NIVELIT TË PARË”, PËR PËRCAKTIMIN E KUOTAVE TË PRANIMIT E TË TARIFËS SË SHKOLLIMIT NË KËTË PROGRAM STUDIMI, NË UNIVERSITETIN “FAN S. NOLI”, KORÇË, NË VITIN AKADEMIK 2008-2009
 
Në mbështetje të nenit 100 të Kushtetutës dhe të neneve 26, 34, pika 4, 42 e 75 të ligjit nr.9741, datë 21.5.2007, “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
                                                      
1. Hapjen në Universitetin “Fan S. Noli”, Korçë, në Fakultetin e Bujqësisë, të programit të studimit “Master i nivelit të parë”, në zhvillimin e integruar rural, në përfundim të të cilit lëshohet diplomë “Master i nivelit të parë” (MNP), në profilin “Zhvillim i integruar rural”.

 2. Programi i këtij studimi realizohet me 60 kredite dhe zgjatja normale e tij është një vit. 
 3. Kuota e pranimeve në programet e studimit “Master i nivelit të parë”, në zhvillimin e integruar rural, me kohë të plotë, në universitetin    “Fan S. Noli”, Korçë, për vitin akademik 2008-2009, të jetë 40. 
 4. Universiteti “Fan S. Noli”, Korçë, shpërndan kuotat e vëna në dispozicion të tij, në masën jo më pak se 30%, për studentët, që kanë përfunduar, të paktën, ciklin e parë të studimeve në institucionet e tjera të arsimit të lartë, dhe jo më shumë se 70%, për ata që i kanë përfunduar këto studime pranë tij. Në rastet kur nuk ka kandidatë nga institucionet e tjera të arsimit të lartë, që plotësojnë kriteret, atëherë universiteti “Fan S. Noli”, Korçë, ka të drejtë ta plotësojë kuotën e vënë në dispozicion me studentët, që janë diplomuar në të. 
 5. Kriteret e përzgjedhjes së kandidatëve, të përcaktuara nga njësitë kryesore të universitetit “Fan S. Noli”, Korçë, bëhen publike paraprakisht. 
 6.  Tarifa  vjetore e shkollimit për studentët, që do të regjistrohen me kohë të plotë, në vitin akademik 2008-2009, në programin e studimit “Master i nivelit të parë”, në zhvillimin e integruar rural, do të jetë    60 000  (gjashtëdhjetë mijë) lekë. 
 7. Kandidatët, që u përkasin shtresave sociale, si: të verbër, të shurdhër, invalidë paraplegjikë dhe tetraplegjikë, studentë me aftësi të kufizuar, fëmijë romë apo fëmijë të policëve të rënë ose të plagosur për shkak të detyrës, ish-të përndjekur, që do të fitojnë të drejtën ta ndjekin këtë program studimi, do të paguajnë 50 për qind të tarifës së shkollimit.
 8. Studenti i nënshtrohet vetëm një tarife vjetore shkollimi.
 9. Në çdo program studimi “Master i nivelit të parë”, me kohë të plotë, në vitin akademik 2008-2009, studentët e shkëlqyer nga cikli i parë, nuk e paguajnë tarifën e shkollimit në vitin akademik pasardhës.
 10. Kuotat e pranimeve në programet e studimit “Master i nivelit të parë”, sipas pikës 3 të këtij vendimi, që mbeten të parealizuara, rishpërndahen sipas institucioneve publike të arsimit të lartë dhe programeve të ndryshme të studimit nga Ministria e Arsimit dhe Shkencës.
 11.  Ky program studimi do të fillojë veprimtarinë mësimore në vitin akademik 2008-2009.
 12.  Efektet financiare, që rrjedhin nga zbatimi i këtij vendimi, të përballohen nga buxheti i vitit 2009, miratuar për universitetin  “Fan S. Noli”, Korçë.
 13.  Ngarkohen Ministria e Arsimit dhe Shkencës dhe universiteti “Fan S. Noli”, Korçë, për zbatimin e këtij vendimi.
 Ky vendim hyn në fuqi pas botimit në Fletoren Zyrtare.

 KRYEMINISTRI
 Sali  Berisha
Vendim
Nr.99, datë 27.1.2009

Për përcaktimin e autoritetit kontraktues, për ndërtimin e portit të kontenierëve, në pyllin e sodës, Vlorë, si dhe për miratimin e bonusit, në procedurën përzgjedhëse konkurruese, që i jepet shoqërisë

Në mbështetje të nenit 100 të Kushtetutës dhe të neneve 5, pika 3, e 23, pika 3, shkronja “b” të ligjit nr.9663, datë 18.12.2006 “Për koncesionet”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

Vendosi:

1. Përcaktimin e Ministrisë së Punëve Publike, Transportit dhe Telekomunikacionit si autoritet kontraktues, për dhënien e koncesionit, të formës “BOT” (ndërtim, shfrytëzim dhe transferim), shoqërisë “ZUMAX”, AG, për ndërtimin e portit të kontenierëve, në Pyllin e Sodës, Vlorë.
2. Miratimin e bonusit prej 8 për qind të pikëve për rezultatin teknik, financiar dhe mjedisor, në procedurën përzgjedhëse konkurruese (propozim i pakërkuar), që i jepet kësaj shoqërie.
3. Ngarkohet Ministri i Punëve Publike, Transportit dhe Telekomunikacionit për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha


VENDIM 
Nr.108, datë 27.1.2009

PËR KRITERET E CILËSIMIT TË SHKELJEVE,  ME PASOJA TË RËNDA, NË PYJE
 
Në mbështetje të nenit 100 të Kushtetutës dhe të pikës 2 të nenit 38 të ligjit nr.9385, datë 4.5.2005 “Për pyjet dhe shërbimin pyjor”, të ndryshuar, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave
 
VENDOSI:
 
1. Në varësi të dëmit mjedisor, që shkaktojnë, e të pasojave, që sjellin, në pyje, shkeljet, e parashikuara, shprehimisht, në pikën 1 të nenit 38 të ligjit nr.9385, datë 4.5.2005 “Për pyjet dhe shërbimin pyjor”, të ndryshuar, vlerësohen me pasoja të rënda, kur:
 a) janë kryer në një zonë pyjore të mbrojtur, sidomos në nënzonat e saj, që janë me status strikt të mbrojtur, duke i nxjerrë ato jashtë funksionit, për të cilin kanë marrë statusin e mbrojtjes;
b) janë kryer në parcelat eksperimentale e studimore të pyjeve, të kullotave e të livadheve, duke bërë të pamundur vazhdimin e eksperimentimit e të studimit shkencor;
c)  kanë dëmtuar grumbujt e drurëve dhe të llojeve pyjore, të paracaktuara për konservim, germoplazmë, in situ dhe ex situ, për grumbullim, përpunim, shpërndarje dhe certifikim të materialit mbjellës;
ç)  janë kryer në një pyll mbrojtës, të cilësuar të tillë në planet e mbarështimit, duke e nxjerrë atë jashtë funksionit;
d) kanë shkatërruar një monument pyjor natyror, të miratuar me një akt normativ;

dh) kanë asgjësuar, me prerje, me shkulje, me marrje, individë të llojeve të florës, të rralla, të rrezikuara e që gëzojnë status të veçantë mbrojtjeje;
e)  ka shkatërruar cilësitë e një habitati konkret.
2. Shkeljet e tjera, të parashikuara, shprehimisht, në pikën 1 të nenit 38 të ligjit nr.9385, datë 4.5.2005 “Për pyjet dhe shërbimin pyjor”, të ndryshuar, kur nuk përbëjnë asnjërin nga rastet e parashikuara në pikën 1, të këtij vendimi, vlerësohen me pasoja të lehta.
 3. Ngarkohen Ministria e Mjedisit, Pyjeve dhe Administrimit të Ujërave dhe njësitë e qeverisjes vendore për pyjet dhe kullotat komunale për zbatimin e këtij vendimi.
 Ky vendim hyn në fuqi pas botimit në Fletoren Zyrtare.
 KRYEMINISTRI
 Sali  Berisha


VENDIM 
Nr.109, datë 27.1.2009

PËR LEJIMIN E KALIMIT TRANZIT TË DISA AUTOKOLONAVE  USHTARAKE ITALIANE, PËRMES TERRITORIT TË REPUBLIKËS SË SHQIPËRISË
 
Në mbështetje të nenit 100 të Kushtetutës dhe të neneve 16, pika 2, 17, 18 e 19 të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
 
VENDOSI:
 
1. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë-porti i Durrësit, në datën 25 janar 2009, të 3 (tri) autokolonave ushtarake italiane, të përbëra, si më poshtë vijon: 
 -  Autokolona e parë, nga 16 (gjashtëmbëdhjetë) automjete dhe 23 (njëzet e tre) trupa;
- Autokolona e dytë, nga 15 (pesëmbëdhjetë) automjete dhe 38 (tridhjetë e tetë) trupa;
- Autokolona e tretë, nga 7 (shtatë) automjete dhe 44 (dyzet e katër) trupa, dhe 1 (një) automjet dhe 2 (dy) trupa.
 2. Lejimin e kalimit tranzit, përmes territorit të Republikës së Shqipërisë,  në itinerarin porti i Durrësit-Qafë-Thanë, në datën 28 janar 2009, të 3 (tri) autokolonave ushtarake italiane, të përbëra, si më poshtë vijon: 
  - Autokolona e parë, nga 16 (gjashtëmbëdhjetë) automjete dhe 27 (njëzet e shtatë) trupa;
- Autokolona e dytë, nga 16 (gjashtëmbëdhjetë) automjete dhe 36 (tridhjetë e gjashtë) trupa;
- Autokolona e tretë, nga 8 (tetë) automjete dhe 27 (njëzet e shtatë) trupa.
 3. Pika e hyrjes në territorin e Republikës së Shqipërisë për autokolonat, që do të kalojnë në datën 25 janar 2009, është pika e kalimit të kufirit Qafë-Thanë dhe pika e daljes është pika e kalimit të kufirit porti i Durrësit.
 Pika e hyrjes në territorin e Republikës së Shqipërisë për autokolonat, që do të kalojnë në datën 28 janar 2009, është pika e kalimit të kufirit Porti i Durrësit dhe pika e daljes është pika e kalimit të kufirit  Qafë-Thanë.
 4. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes, ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre”, ratifikuar me ligjin nr.8034, datë 22.11.1995.
 5. Autokolonat ushtarake italiane, gjatë hyrjes, lëvizjes dhe daljes në/nga territori i Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.
 6. Ngarkohet Ministri i Mbrojtjes për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
 Sali  Berisha


VENDIM
Nr.110, datë 27.1.2009 

PËR  LEJIMIN E KALIMIT TRANZIT TË NJË AUTOMJETI  DHE DY TRUPAVE USHTARAKE ITALIANE, PËRMES TERRITORIT TË REPUBLIKËS SË SHQIPËRISË
 
 Në mbështetje të nenit 100 të Kushtetutës dhe të neneve 16, pika 2, 17, 18 e 19, të ligjit nr.9363, datë 24.3.2005, “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
 
VENDOSI:
 
1. Lejimin e kalimit tranzit, përmes territorit të Republikës së Shqipërisë,  në itinerarin Porti i Durrësit - Qafë-Thanë, në datën 30 janar 2009, të 1 (një) automjeti dhe 2 (dy) trupave ushtarake italiane. 
 2. Pika e hyrjes në territorin e Republikës së Shqipërisë është pika e kalimit të kufirit Porti i Durrësit dhe pika e daljes është pika e kalimit të kufirit Qafë-thanë.
 3. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes, ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre”, ratifikuar me ligjin nr.8034, datë 22.11.1995.
 4.Automjeti ushtarak italian, së bashku me trupat, gjatë hyrjes, lëvizjes dhe daljes në/nga territori i Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.
 5. Ngarkohet ministri i Mbrojtjes për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
 Sali  Berisha









VENDIM 
Nr.111, datë 27.1.2009

PËR LEJIMIN E KALIMIT TRANZIT TË DY AUTOKOLONAVE  USHTARAKE ITALIANE DHE TË NJË AUTOMJETI E DY TRUPAVE USHTARAKE ITALIANE, PËRMES TERRITORIT TË REPUBLIKËS SË SHQIPËRISË
 
Në mbështetje të nenit 100 të Kushtetutës dhe të neneve 16, pika 2, 17, 18 e 19 të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
 
VENDOSI:
 
1. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - porti i Durrësit, në datën 26 janar 2009, të një autokolone ushtarake italiane, të përbërë nga 3 (tri) automjete dhe 21 (njëzet e një) trupa. 
 2. Lejimin e kalimit tranzit, përmes territorit të Republikës së Shqipërisë,  në itinerarin porti i Durrësit - Qafë-Thanë, në datën 27 janar 2009, të një autokolone ushtarake italiane, të përbërë nga 2 (dy) automjete dhe 4 (katër) trupa. 
 3. Lejimin e kalimit tranzit, përmes territorit të Republikës së Shqipërisë,  në itinerarin porti i Durrësit - Qafë-Thanë, në datën 30 janar 2009, të një automjeti dhe 2 (dy) trupave ushtarake italiane. 
 4. Pika e hyrjes në territorin e Republikës së Shqipërisë për autokolonën, që do të kalojë në datën 26 janar 2009, është pika e kalimit të kufirit Qafë-Thanë dhe pika e daljes është pika e kalimit të kufirit porti i Durrësit.
 Pika e hyrjes në territorin e Republikës së Shqipërisë për autokolonën, automjetin dhe trupat, që do të kalojnë në datat 27 dhe 30 janar 2009, është pika e kalimit të kufirit porti i Durrësit dhe pika e daljes është pika e kalimit të kufirit Qafë-Thanë.
5. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes, ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre”, ratifikuar me ligjin nr.8034, datë 22.11.1995.
 6. Autokolonat ushtarake italiane, gjatë hyrjes, lëvizjes dhe daljes në/nga territori i Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.

 7. Ngarkohet Ministri i Mbrojtjes për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali  Berisha







Vendim
Nr.112, datë 21.1.2009

Për dhënien e lejes shoqërisë “Trans european energy BV”, sha, për ndërtimin dhe përdoromin e terminalit të gazit natyror të lëngshëm (GNL), në parkun energjetik në bregdetin e qarkut të Fierit, të gazsjellësit nëndetar shqipëri-itali, si dhe të rrjetit të gazit, në territorin shqiptar

Në mbështetje të nenit 100 të Kushtetutës dhe të pikës 1 të nenit 8 të ligjit nr.9946, datë 30.6.2008 “Për sektorin e gazit natyror”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Dhënien e lejes shoqërisë “Trans European Energy BV”, sh.a., për ndërtimin dhe përdorimin e terminalit të gazit natyror të lëngshëm (GNL), në parkun energjetik në bregdetin e qarkut të Fierit, të gazjellësit nëndetar Shqipëri-Itali, si dhe të rrjetit të gazit, në territorin shqiptar, sipas tekstit të kontratës, që i bashkëlidhet këtij vendimi.
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha


VENDIM
Nr.115, datë 2.2.2009

PËR PËRCAKTIMIN E NUMRIT TË PUNONJËSVE ME KONTRATË TË PËRKOHSHME, PËR VITIN 2009, NË DISA MINISTRI DHE INSTITUCIONE QENDRORE
 
Në mbështetje të nenit 100 të Kushtetutës dhe të pikës 2, të nenit 18 të ligjit nr.7961,  datë 12.7.1995 “Kodi i Punës i Republikës së Shqipërisë”, të ndryshuar, me propozimin e Ministrit të Financave, Këshilli i Ministrave
 
VENDOSI:
 
1. Numri i punonjësve me kontratë të përkohshme, për vitin 2009, për ministritë dhe institucionet qendrore të jetë 1 618 punonjës, sipas lidhjes nr.1, që i bashkëlidhet këtij vendimi dhe është pjesë përbërëse e tij.
 2. Pika 3 e vendimit nr.1 703, datë 24.12.2008, të Këshillit të Ministrave “Për vendosjen e standardeve të shërbimeve dhe të veprimtarive sezonale/të përkohshme, për ministritë dhe institucionet buxhetore”, nuk do të zbatohet, përjashtimisht, vetëm për Agjencinë e Legalizimit, Urbanizimit dhe Integrimit të Zonave/Ndërtimeve Informale.
 3. Ngarkohet Ministria e Financave të miratojë përcaktimin me hollësi të numrit të punonjësve, sipas lidhjes nr.1, të përmendur në pikën 1 të këtij vendimi, sipas profesioneve dhe me afate kohore, brenda kritereve të vendimit, të përmendur në pikën e mësipërme.
 Ky vendim hyn në fuqi pas botimit në Fletoren Zyrtare. 
 
Kryeministri
Sali Berisha

Lidhja nr.1

	Grupi
	Emri i institucionit
	Nr.punonjësve me kontratë

	02
	Kuvendi i Shqipërisë
	11

	03
	Këshilli i Ministrave
	1

	04
	Ministria e Ekonomisë, Tregtisë dhe Energjetikës
	44

	05
	Ministria e Bujqësisë, Ushqimit dhe Mbrojtjes së Konsumatorit
	190

	06
	Ministria e Punëve Publike, Transportit dhe Telekomunikacionit
	803

	10
	Ministria e Financave
	49

	15
	Ministria e Punëve të Jashtme
	16

	18
	Shërbimi Informativ Shtetëror
	40

	25
	Ministria e Punës, Çështjeve Sociale dhe Shanseve të Barabarta
	83

	30
	Gjykata Kushtetuese
	2

	50
	INSTAT
	378

	77
	Autoriteti i Konkurrencës
	1

	
	Totali
	1618

Vendim
Nr.145, datë 11.2.2009

PëR  TRANSFERIMIN E PAKETËS SË AKSIONEVE TË ZOTËRUARA NGA SHTETI NË “ALBTELECOM”, SHA, TIRANË

Në mbështetje të nenit 100 të Kushtetutës, të neneve 9 e 13 të ligjit nr.8306, datë 14.3.1998 “Për strategjinë e privatizimit të sektorëve me rëndësi të veçantë” dhe të neneve 1 e 2, pika 4, të ligjit nr.8810, datë 17.5.2001 “Për përcaktimin e formës dhe të strukturës së formulës së privatizimit të shoqërisë anonime “Albtelecom””, me propozimin e Ministrit të Ekonomisë, Tregtisë dhe Energjetikës, Këshilli i Ministrave
 
VENDOSI:
 
1. Transferimin e paketës së aksioneve të zotëruara nga shteti, prej 16.7683661 për qindësh, të “Albtelecom”, sh.a.-së, Tiranë, nëpërmjet ankandit.
2. Ky transferim të realizohet me asistencën e një shoqërie këshilluese ndërkombëtare.
3. Shpenzimet, në vlerën 30 000 000 (tridhjetë milionë) lekë, për zhvillimin e procedurave të përzgjedhjes së konsulentit, për shërbimet, që do të kryejë konsulenti, si dhe për shpenzime të tjera, të nevojshme për realizimin e transferimit të paketës, të mbulohen nga Ministria e Ekonomisë, Tregtisë dhe Energjetikës, deri në përfundim të procesit të shitjes.
4.  Pas përfundimit të procesit të shitjes, Ministrisë së Ekonomisë, Tregtisë dhe Energjetikës t’i rimbursohen shpenzimet e përmendura në pikën 3 të këtij vendimi, nga të ardhurat e realizuara nga shitja e paketës së aksioneve shtetërore, sipas raportit financiar, të paraqitur nga kjo ministri.
5. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 Kryeministri
Sali Berisha


UDHËZIM
Nr.69, datë 29.1.2009
 
PËR PROCEDURAT E LIKUIDIMIT TË SHOQËRIVE SHTETËRORE
 
Në mbështetje të nenit 100 të Kushtetutes, të ligjit nr.9901, datë 14.4.2008 “Për tregtarët dhe shoqëritë tregtare”, dhe të ligjit nr.7926, datë 20.4.1995 “Për transformimin e ndërmarrjeve shtetërore në shoqëri tregtare”, të ndryshuar, Ministri i Ekonomisë, Tregtisë dhe Energjetikës 

UDHËZON:
 
1. Me shpalljen e shoqërisë në likuidim, procedurat bëhen në përputhje me  seksionin V, “Likuidimi” të kreut VI “Dispozita të përbashkëta për të gjitha format e shoqërive”, të ligjit nr.9901, datë 14.4.2008 “Për tregtarët dhe shoqëritë tregtare”.
 2. Operacionet e likuidimit kryhen nga likuidatori, i cili përfaqëson shoqërinë, dhe ka për objekt mbylljen e llogarive dhe çregjistrimin e shoqërisë, në përputhje me ligjin nr.9723, datë 3.5.2007 “Për Qendrën Kombëtare të Regjistrimit”.
3. Me kalimin e shoqërisë në likuidim hartohet bilanci i likuidimit, i cili verifikohet dhe vërtetohet nga eksperti kontabël i autorizuar. Bilanci, për efekt likuidimi, miratohet nga Ministri i Ekonomisë, Tregtisë dhe Energjetikës dhe shërben si pikënisje për identifikimin e aseteve, elemente të pasurisë, që do të likuidohet.

4. Me shpalljen e shoqërisë në likuidim, pasuritë e luajtshme dhe të paluajtshme, shiten nëpërmjet ankandit, pas publikimit në Buletinin e Njoftimeve të Agjencisë së Prokurimit Publik. Njoftimi për shitje bëhet dy herë radhazi, nga data e dërgimit të njoftimit për shitje, si dhe vendoset edhe në mjediset e shoqërisë e në objektin, që do të shitet. Njoftimi në Agjencinë e Prokurimit Publik bëhet dhe ndiqet nga Drejtoria e Administrimit të Pronës Publike, në Ministrinë e Ekonomisë, Tregtisë dhe Energjetikës, ku do të bëhet edhe shpërndarja e dokumenteve personave të interesuar.
5. Ankandet për shitjen e pasurive të shoqërive tregtare shtetërore në likuidim bëhen në mjediset e Ministrisë së Ekonomisë, Tregtisë dhe Energjetikës.
6. Komisioni i ankandit përbëhet nga jo më pak se 3 veta, të cilët përcaktohen me urdhër të Ministrit të Ekonomisë, Tregtisë dhe Energjetikës. 
7. Bazuar në pikën 4 të vendimit të Këshillit të Ministrave nr.1638, datë 17.12.2008 “Për kriteret e vlerësimit të pronës shtetërore që privatizohet apo transformohet dhe për procedurën e shitjes” në ankandet për shitjen e pasurive të këtyre shoqërive nuk zbatohet, për ish-pronarët, e drejta e parablerjes. Ata marrin pjesë në ankand si të gjithë të tjerët. Në rastet e shpalljes fitues, ish-pronarëve u zbritet vlera e truallit, e njohur dhe e kthyer me vendim të komisionit të kthimit dhe kompensimit të pronave.
8. Gjatë zhvillimit të ankandit mbahet procesverbal, ku evidentohen emrat e anëtarëve të komisionit të ankandit, emrat e konkurruesve në ankand dhe emri i personit të shpallur fitues. Fituesi lidh kontratë për blerjen e objektit, pas pagesës së plotë të vlerës së objektit, përfshirë dhe TVSH (20%), për asetet, që janë objekt i saj.  Pagesa në asnjë rast nuk mund të bëhet me letra me vlerë ose bono privatizimi. Me lidhjen e kontratës, likuidatori bën dorëzimin e objektit, nëpërmjet aktit të dorëzimit.
9. Nëse personi, që ka fituar të drejtën e blerjes së objektit, nuk paguan brenda 30 ditëve nga data e shpalljes fitues, vlerën e çmimit të arritur në ankand, ai e humbet të drejtën e blerjes, si dhe të marrjes pjesë në ankandin, që do të zhvillohet për rishitjen e këtij objekti. Gjithashtu, pagesa prej 20 për qindësh, e ngurtësuar për pjesëmarrje, nuk kthehet. Objekti rishpallet për shitje, duke zbatuar procedurat e publikimit, sipas përcaktimeve në këtë udhëzim. 
10. Vlera fillestare e ankandit për shitjen e objekteve, të truallit dhe makinerive e pajisjeve është vlera e përcaktuar nga ekspertët vlerësues, të emëruar nga Ministria e Ekonomisë, Tregtisë dhe Energjetikës, me kërkesën e likuidatorit të shoqërisë, në përputhje me çmimet e tregut. Kësaj vlere i shtohet vlera sipas kontabilitetit e inventarit ekonomik, si dhe vlera e mjeteve të xhiros të objektit përkatës.
11. Likuidatori ngre një komision për vlerësimin e mjeteve të xhiros, si më poshtë vijon:
a) Artikujt e grupit “a”, që kanë vlerë tregtimi me qarkullim normal, vlerësohen me çmimin e shitjes me shumicë në treg.
b) Artikujt, që kanë vlerë tregtimi, por me qarkullim të ngadalshëm, vlerësohen me vlerën kontabël të mbetur.
c) Artikujt e grupit “c”, që nuk gjejnë treg shitjeje, vlerësohen me vlerën kontabël, që kanë pasur në kohën kur kanë hyrë në magazinë shumëzuar me koeficientin 0.1.
ç) Për metalet me ngjyrë, si bakri, alumini, plumbi, zinku, kallaji, nikeli, ari dhe argjendi, vlera fillestare e ankandit, për rastet kur çmimi në treg është më i lartë se vlera kontabël e tyre në bilanc,  llogaritet referuar çmimit të bursës së Londrës (LME). Në rast se nuk realizohet shitja me vlerën e llogaritur sipas LME-së, shoqëria cakton vlera të reja, deri në vlerën kontabël të mallit.
12. Raportet e vlerësimit të ekspertëve vlerësues, si dhe raportet e komisionit miratohen para publikimit, nga Ministri i Ekonomisë, Tregtisë dhe Energjetikës.
13. Para publikimit të objektit për shitje, shoqëria kërkon, në zyrat e regjistrimit të pasurive të paluajtshme, hartën treguese përkatëse.
14. Në rast se nuk realizohet shitja me vlerat e përcaktuara nga ekspertët vlerësues, objekti  publikohet për herë të dytë, me 70 për qind  të vlerës së përcaktuar në fillim, duke i shtuar kësaj vlere edhe vlerën e truallit, të përcaktuar nga ekspertët vlerësues, si dhe 50 për qind të vlerës së inventarit ekonomik dhe të mjeteve të xhiros. Nëse edhe me këtë vlerë nuk shitet, atëherë publikohet  me vlerë  kontabiliteti. Nëse nuk shitet as me  vlerën sipas kontabilitetit, atëherë vendos Ministri i Ekonomisë, Tregtisë dhe Energjetikës.
15. Për makineritë dhe pajisjet, që nuk kanë mundur të shiten me vlerat e përcaktuara nga ekspertët vlerësues, zbatohen procedurat e nxjerrjes jashtë përdorimit, në përputhje me legjislacionin në fuqi.
16. Të ardhurat e realizuara nga likuidimi, si shitja e aseteve, arkëtimi i debitorëve, të ardhurat nga qiraja apo edhe fitime të tjera, shërbejnë për shlyerjen e kreditorëve të shoqërisë në likuidim, në mënyrë proporcionale, në varësi të mjeteve monetare të siguruara. Përjashtohen nga ky rregull detyrimet fiskale dhe ato sociale (paga dhe sigurime shoqërore), të cilat do të shlyhen tërësisht. Për kërkesat debitore, të paarkëtueshme, si në rastin, kur debitorët nuk ekzistojnë, kur kërkesat nuk janë të dokumentuara apo është humbur procesi gjyqësor etj., procedohet, duke i kaluar si shpenzime likuidimi.
17. Likuidatori nuk mund të lidhë kontrata dhe as nuk mund të shesë asete me mirëkuptim, pa autorizimin e Ministrit të Ekonomisë, Tregtisë dhe Energjetikës.
18. Në publikimin për shitje të pasurisë së shoqërisë në likuidim përfshihen edhe objektet e dhëna me qira, përpara datës së shpalljes së shoqërisë në likuidim.
19. Llogaritë vjetore depozitohen në formën dhe në afatet e parashikuara në ligjin nr.9228, datë 29.4.2008 “Për kontabilitetin dhe pasqyrat financiare”.
20. Anulohen të gjitha miratimet e privatizimit të aseteve të përfshira në kapitalin e shoqërisë që nuk kanë filluar procedurën e përgatitjes së dokumentacionit para datës së shpalljes së shoqërisë në likuidim me vendim gjyqi.
21. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
22.  Udhëzimi  nr.548, datë 2.8.2007 “Për shoqëritë anonime në likuidim e sipër, me kapital tërësisht shtetëror” i  Ministrisë së Ekonomisë, Tregtisë dhe Energjetikës shfuqizohet . 
Ky udhëzim hyn në fuqi pas botimit në Fletoren Zyrtare.

MINISTRI I EKONOMISË, TREGTISË DHE ENERGJETIKËS
 GENC RULI 

VENDIM
Nr.3, datë 2.2.2009

NË EMËR TË REPUBLIKËS SË SHQIPËRISË

Gjykata Kushtetuese e Republikës së Shqipërisë, e përbërë nga:

Vladimir Kristo		Kryetar  i Gjykatës Kushtetuese
Gjergj Sauli		Anëtar   i 	“	“
Fehmi Abdiu		Anëtar   i	“	“
Kujtim Puto		Anëtar   i	“	“ 
Xhezair Zaganjori	Anëtar   i	“	“   
Petrit Plloçi		Anëtar   i	“	“  
Vitore Tusha		Anëtare e	“	“
Sokol Berberi		Anëtar   i	“	“
Sokol Sadushi		Anëtar   i	“	“

me sekretare Blerina Çinari, në datën 21.10.2008, mori në shqyrtim në seancë gjyqësore me dyer të hapura çështjen nr.20/6 Akti që i përket:
KËRKUES: NJË GRUP PREJ 31 DEPUTETËSH TË KUVENDIT TË SHQIPËRISË,  të përfaqësuar nga Avokat Artan Hajdari, me prokurë të posaçme. 



SUBJEKTE TË INTERESUARA: 
KUVENDI I REPUBLIKËS SË SHQIPËRISË, përfaqësuar nga z.Lulzim Lelçaj, me autorizim.
KËSHILLI I MINISTRAVE, përfaqësuar nga znj. Marsida Xhaferllari, me autorizim.
AGJENCIA E LEGALIZIMIT, URBANIZIMIT DHE INTEGRIMIT TË ZONAVE / NDËRTIMEVE INFORMALE (ALUIZNI), përfaqësuar nga Zëvendësdrejtori i përgjithshëm, z.Ferdinand Shehaj.
OBJEKTI: 1. Shpallja si të papajtueshme me Kushtetutën e Republikës së Shqipërisë dhe Kartën Europiane të Autonomisë Vendore të neneve 3, pika 8; 4; 5, pika 2; 6; 7; 8; 10; 13; 14, pika 3; 16; 17; 20, pika 2; 23; 24; 26 dhe 28, pika 2, të ligjit nr.9895, datë 9.6.2008 “Për disa ndryshime dhe shtesa në ligjin nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje”.
2. Pezullimi i zbatimit të ligjit nr. 9895, datë 09.06.2008 “Për disa ndryshime dhe shtesa në ligjin nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje”.
BAZA LIGJORE: Kushtetuta e Republikës së Shqipërisë, nenet 131, germa “a” dhe 134/1, gërma “c”.
Karta Europiane e Autonomisë Vendore, ratifikuar me ligjin nr.8548, datë 11.11.1999.
Ligji nr.8577, datë 10.2.2000 “Për organizimin dhe funksionimin e Gjykatës Kushtetuese”, nenet 45, 49, 50, dhe 51.

GJYKATA KUSHTETUESE,

pasi dëgjoi relatorin e çështjes Sokol Sadushi; përfaqësuesin e kërkuesit që kërkoi pranimin e kërkesës; përfaqësuesin e Kuvendit, të Këshillit të Ministrave dhe të ALUIZNI-t, që kërkuan rrëzimin e kërkesës dhe si e shqyrtoi çështjen në tërësi,

VËREN:

I
1. Kuvendi i Republikës së Shqipërisë, me ligjin nr.9895, datë 9.6.2008 ka miratuar disa ndryshime dhe shtesa në ligjin nr.9482, date 3.4.2006 “Për legalizimin, urbanizimin dhe integrimin e ndërtimeve pa leje”, të cilat lidhen kryesisht me funksionin e Agjencisë së Legalizimit, Urbanizimit dhe Integrimit të Zonave/Ndërtimeve Informale, si dhe me procedurat e legalizimit të ndërtimeve pa leje.
2. Një grup prej jo më pak se një e pesta e deputetëve të Kuvendit, në cilësinë e subjektit të parashikuar nga neni 134, pika 1, shkronja “c” të Kushtetutës së Republikës së Shqipërisë,  ka parashtruar përpara Gjykatës Kushtetuese se ndryshimet e bëra me ligjin, objekt shqyrtimi janë antikushtetuese, duke i përqendruar argumentet në këto drejtime kryesore:
- Kompetencat e dhëna nga ligji nr.9895, datë 10.4.2008 “Për disa ndryshime dhe shtesa në ligjin nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje””, një agjencie të posaçme shtetërore, në varësi të Këshillit të Ministrave, siç është ALUIZNI, ka sjellë centralizmin e gjithë procesit të legalizimit të ndërtimeve informale, duke cenuar parimin kushtetues të decentralizmit të pushtetit dhe të autonomisë vendore.
- Me këtë ligj sanksionohet e drejta e ALUIZNI-t për të vendosur për procesin e legalizimit të ndërtimeve pa leje dhe për dhënien e titujve të pronësisë individëve, të cilët posedojnë ndërtimet pa leje, nëpërmjet ushtrimit në mënyrë drejtpërdrejtë të kompetencave të organeve të qeverisjes vendore, në fushën e planifikimit urban dhe të menaxhimit të tokës.
- Dhënia e kompetencave të organeve të qeverisjes vendore një strukture të pushtetit qendror, ndërkohë që ligji organik për qeverisjen vendore i miratuar me një shumicë të cilësuar prej 3/5-ve të anëtarëve të Kuvendit është në fuqi, cenojnë parimin kushtetues të sigurisë juridike, i evidentuar gjerësisht nga jurisprudenca kushtetuese si pjesë përbërëse e parimit të shtetit të së drejtës, si dhe parimin e hierarkisë së normave juridike. Kompetencat, të cilat organet e qeverisjes vendore i gëzojnë nëpërmjet parashikimeve të këtij ligji organik, nuk mundet që, me një ligj të zakonshëm, t’i kalojnë një organi tjetër, sikurse është ALUIZNI. 
3. Përfaqësuesi i Kuvendit të Republikës së Shqipërisë ka kërkuar rrëzimin e kërkesës, duke parashtruar se:
- Mënyra e të kuptuarit dhe zbatuarit të ligjit dhe harmonizimi i tij me ligjet e tjera nuk është çështje që i përket kontrollit kushtetues dhe për rrjedhojë, kolizioni ligjor nuk mund të jetë objekt i shqyrtimit nga Gjykata Kushtetuese. 
- Dispozitat e ligjit të ndryshuar nuk u heqin organeve të qeverisjes vendore kompetencat në lidhje me planifikimin e territorit dhe menaxhimin e tokës, për arsye se këto kompetenca jo vetëm që janë të parashikuara në ligjin "Për organizimin dhe funksionimin e qeverisjes vendore", por edhe në rast të ekzistencës së mosmarrëveshjeve së kompetencave ndërmjet pushteteve, organet e qeverisjes vendore do të kishin vënë në lëvizje Gjykatën Kushtetuese për zgjidhjen e tyre.
- Ligji nuk cenon autonominë administrative, financiare dhe organizative të njësive të qeverisjes vendore, pasi procesi i legalizimit të ndërtimeve pa leje është një proces që nuk parashikohet si kompetencë e njësive të qeverisjes vendore. 
- Njësitë e qeverisjes vendore nuk kanë qenë në gjendje të vënë nën kontroll ndërtimet pa leje në territorin e tyre, edhe pse ligji “Për organizimin dhe funksionimin e qeverisjes vendore” iu ka dhënë kompetenca në fushën e planifikimit urban dhe menaxhimit të tokës. 
- Organizimi dhe funksionimi i ALUIZNI-t si një strukturë e posaçme shtetërore është parashikuar që në ligjin nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje”, i cili me vendimin nr.35, datë 10.10.2007 të Gjykatës Kushtetuese nuk është gjetur i papajtueshëm me Kushtetutën.  
4. Përfaqësuesi i Këshilli i Ministrave ka kërkuar rrëzimin e kërkesës duke parashtruar se:
- Ndryshimet ligjore nuk cenojnë parimet kushtetuese të decentralizmit të pushtetit dhe të autonomisë vendore. Nxjerrja e ligjit paraqet rëndësi të veçantë me natyrë mbarëkombëtare, por me karakakter të përkohshëm, në përgjigje të nevojave sociale të një numri të konsiderueshëm të popullsisë për legalizimin e ndërtimeve pa leje dhe urbanizimin e zonave informate, në respekt edhe të parimit të proporcionalitetit.
- Neni 81 paragrafi 2 i Kushtetutës ka përcaktuar ligjet që miratohen me tre të pestat e gjithë anëtarëve të Kushtetutës, objekt i të cilave janë çështje të rëndësishme të prekura nga Kushtetuta dhe që vendosin shtyllat bazë të organizimit shtetëror. Në listën e nenit 81 pika 2 nuk bën pjesë ligji "Për legalizimin, urbanizimin dhe integrimin e ndërtimeve pa leje" dhe për rrjedhojë, ligji objekt shqyrtimi nuk ka defekte kushtetuese në drejtim të procedurës së miratimit të tij.
5. Përfaqësuesi i Agjencisë së Legalizimit, Urbanizimit dhe Integrimit të Zonave/Ndërtimeve Informale (ALUIZNI), në cilësinë e subjektit të interesuar, ka parashtruar se:
- Pretendimi i ngritur nga kërkuesi për cenim të parimit të decentralizmit dhe autonomisë vendore nuk qëndron pasi kanë qenë pamundësia e organeve të pushtetit vendor për të ushtruar përgjegjësitë e tyre, si dhe përmasat që mori informaliteti në ndërtim që e shndërruan zgjidhjen e këtij problemi në një çështje me rëndësi kombëtare, duke e nxjerrë jashtë kuadrit të komunitetit vendor përkatës. 
- Ushtrimi i funksioneve që lidhen me planifikimin urban dhe menaxhimin e tokës nga njësitë e qeverisjes vendore del jashtë kuadrit të procesit të legalizimit të ndërtimeve informale, pasi këto ndërtime kanë sjellë në mënyrë të pashmangshme ndryshimin e regjimit të tokës dhe destinacionit të përdorimit të saj, duke tejkaluar kuptimin e kontrollit mbi territorin që ushtrohet nga njësitë e qeverisjes vendore. 
- Dispozitat e ligjit të kundërshtuar kanë përmirësuar procedurat e urbanizimit të territoreve pas legalizimit, pasi vendimmarrjet që i përkasin planifikimit urban të territoreve me ndërtime të legalizuara, si “funksione të veta” të njësive të qeverisjes vendore janë zhvendosur në përputhje me etapat e zbatimit të ligjit. 
- Ligji “Për organizimin dhe funksionimin e qeverisjes vendore” nuk parashikon kompetenca lidhur me kryerjen e procedurave të legalizimit të ndërtimeve informale dhe nga ky këndvështrim, ALUIZNI nuk ka marrë kompetenca të organeve të qeverisjes vendore. Çdo vendimmarrje pas procesit të legalizimit, lidhur me planifikimin urban apo menaxhimin e tokës, që implikon territoret me ndërtime të legalizuara, nuk sheh si pjesëmarrës këtë strukturë shtetërore.
II

1. Gjykata Kushtetuese (në vijim Gjykata) mori paraprakisht në shqyrtim, në seancë plenare, kërkesën për pezullimin e zbatimit të ligjit nr.9895, datë 9.6.2008 “Për disa ndryshime dhe shtesa në ligjin nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje”. Në kuptim të nenit 45 të ligjit nr. 8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”, u vendos rrëzimi i kërkesës, për arsye të pabazueshmërisë ligjore të argumenteve të parashtruara nga kërkuesi për cenimin e interesave shtetërore, shoqërore ose të individëve, si rrjedhojë e zbatimit të menjëhershëm të ligjit.     
2. Lidhur me thelbin e pretendimeve të paraqitura nga kërkuesit dhe subjektet e interesuara, Gjykata vlerëson se kërkesa e iniciuar nga një subjekt i legjitimuar (jo më pak se një e pesta e deputetëve) vjen në bazë të rregullimit kushtetues të parashikuar në nenin 131 shkronja “a” të Kushtetutës dhe që e investon këtë Gjykatë në një proces të kontrollit abstrakt të kushtetutshmërisë së dispozitave ligjore. Pretendimet e ngritura nga palët në këtë gjykim kushtetues janë përqendruar në zbatimin që ka gjetur në ligjin, objekt shqyrtimi, parimi kushtetues i decentralizmit të pushtetit dhe i autonomisë vendore dhe për t’i dhënë zgjidhje kësaj çështje, Gjykata do të bazohet në analizën kushtetuese të këtyre parimeve të rëndësishme.    
3. Kushtetuta e Republikës së Shqipërisë në nenin 13 të saj sanksionon se: “Qeverisja vendore në Republikën e Shqipërisë ngrihet në bazë të parimit të decentralizmit të pushtetit dhe ushtrohet sipas parimit të autonomisë vendore”. Karta Europiane e Autonomisë Vendore, e ratifikuar nga Kuvendi i Shqipërisë me ligjin nr.8548, datë 11.11.1999, që konsiderohet si pjesë integrale e sistemit të brendshëm juridik, ka përcaktuar koncepte të qarta si për autonominë vendore, ashtu edhe për parimin e subsidiaritetit.  
Gjykata, në jurisprudencën e saj kushtetuese, i ka analizuar parimet bazë mbi të cilat e ushtrojnë pushtetin organet e pushtetit qendror dhe të qeverisjes vendore. Qeverisja vendore ngrihet dhe funksionon mbi bazën e parimit të decentralizmit të pushtetit dhe ushtrohet nëpërmjet parimit të autonomisë, i cili kushtëzon ekzistencën e një pushteti vetëqeverisës vendor, sipas koncepteve të përparuara të organizimit të shtetit demokratik. Decentralizmi është një proces, ku autoriteti dhe përgjegjësia për funksione të caktuara transferohet nga pushteti qendror në njësitë e qeverisjes vendore. Në themel të tij qëndron parimi i subsidiaritetit, sipas të cilit “ushtrimi i përgjegjësive publike duhet, në mënyrë të përgjithshme, t’u takojë më tepër autoriteteve më të afërta të qytetarëve”. Gjykata vlerëson se në një sistem që bazohet mbi vetëqeverisjen, parimi i subsidiaritetit kërkon që problemet të vështrohen si çështje vendore që kanë ndikim në interesin e përgjithshëm.  Njësitë vendore vetëqeverisëse nuk mund të pengohen në hapësirën juridiksionale të tyre, nga organet e pushtetit qendror, pasi ato kanë fushën e tyre të veprimtarisë të parashikuar nga Kushtetuta. Vetëqeverisja vendore paraqitet me një status kushtetues që konsiston në ushtrimin nga organet e qeverisjes vendore të punëve brenda juridiksionit të tyre, pa ndërhyrjen e organeve të pushtetit qendror (neni 113), në ekzistencën e mjeteve financiare dhe të mjeteve të tjera, me të cilat ajo disponon në mënyrë të pavarur (nenet 111, 113, shkronja “b”, “c”, “ç”) (shih vendimin e Gjykatës Kushtetuese nr. 29, datë 21.12.2006). 
Gjykata thekson se Kushtetuta e Republikës së Shqipërisë ka shkuar edhe më tej, kur ka parashikuar funksionet dhe kompetencat bazë të organeve të qeverisjes vendore, si edhe parimet, mbi bazën e të cilave mund t’u kalohen me ligj njësive të qeverisjes vendore kompetenca të tjera. Pra, Kushtetuta ka përshtatur atë koncept decentralizmi që i përgjigjet më mirë nevojës për një autonomi substanciale të qeverisjes vendore. 
Këto përfundime, të cilat rrjedhin nga dispozitat kushtetuese, janë shprehje e autonomisë vendore, që konceptohet si një regjim juridik, në të cilin organet e njësive vendore veprojnë në pavarësi për zgjidhjen e çështjeve që Kushtetuta dhe ligjet ua kanë lënë atyre në kompetencë. Aspektin e vet më të dukshëm, autonomia e pushtetit vendor e shpreh në ndarjen e kompetencave, e cila ka të bëjë me iniciativën që kanë ose duhet të kenë, në bazë të Kushtetutës dhe të ligjit, organet e qeverisjes vendore për të vendosur vetë për problemet që hyjnë në juridiksionin e tyre, pa ndërhyrjen e organeve qendrore.

Në jurisprudencën kushtetuese, për çështje që kanë pasur për objekt zgjidhjen e mosmarrëveshjes së kompetencave ndërmjet pushtetit qendror dhe qeverisjes vendore Gjykata ka konkluduar se “planifikimi urban dhe menaxhimi i tokës janë kompetenca të plota dhe ekskluzive të autoriteteve vendore dhe përfshihen në konceptin ligjor “funksionet e veta”, sipas të cilit, nëpërmjet lirisë dhe autoritetit për të marrë vendime, ato janë përgjegjëse për realizimin e tyre” (Shih vendimin e Gjykatës Kushtetuese nr.29, datë 21.12.2006). Planifikimi urban përshkruhet si një proces teknik dhe politik që ka të bëjë me mirëqenien e njerëzve, kontrollin dhe përdorimin e tokës, kompozimin e mjedisit urban, si dhe me mbrojtjen dhe pasurimin e mjedisit natyror. Administrimi i tokës përfshin një gamë të gjerë sistemesh dhe procesesh, një pjesë e të cilave është e lidhur ngushtë me zotërimin e tokës, ndërsa menaxhimi përfshin funksione që lidhen me rregullimin, zhvillimin dhe përdorimin e tokës, mbledhjen e të ardhurave prej këtyre funksioneve dhe zgjidhjen e konflikteve që shkaktohen nga marrëdhëniet e pronësisë dhe të përdorimit të tokës. Mbi bazën e këtyre koncepteve kushtetuese, të analizuara nga jurisprudenca kushtetuese, Gjykata konkludon se janë posaçërisht organet e qeverisjes vendore administruese të territorit që ndodhet nën juridiksionin e tyre. 
Parë nga ky këndvështrim, Gjykata vlerëson se duke u përfshirë çdo vendim apo veprim që ka ndikim dhe implikon përdorimin e tokës dhe kompozimin urban, në sferën e “planifikimit urban” dhe të “menaxhimit të tokës”, nuk mbetet jashtë këtij koncepti procesi i legalizimit të zonave apo ndërtimeve informale. I gjithë procesi i legalizimit, urbanizimit dhe integrimit të ndërtimeve pa leje synon sjelljen në një gjendje ligjshmërie të ndërtimeve të kryera në kundërshtim me planet urbanizuese, pa lejen ose në tejkalim të lejes së dhënë prej organeve të qeverisjes vendore, në një territor që menaxhohet në respekt të këtyre planeve, pikërisht prej këtyre organeve. 
Ushtrimi i kësaj veprimtarie nga organet e qeverisjes vendore dhe nën autoritetin e tyre është në përputhje dhe me kuptimin kushtetues që i jepet parimit të decentralizmit të pushtetit, i cili, sipas vlerësimit të Gjykatës, përmban në thelbin e tij përcaktimin e misionit parësor për organet e pushtetit vendor për mirëqeverisje, aspekt i rëndësishëm i të cilit është dhe administrimi i territorit nën juridiksionin e vet, ku përfshihen edhe çështjet e planifikimit, menaxhimit urban dhe të kontrollit të territorit.  
4. Pretendimi kryesor i kërkuesit përqendrohet në mënjanimin që dispozitat e ligjit objekt shqyrtimi, u kanë bërë organeve të qeverisjes vendore nga ushtrimi i kompetencave të tyre kushtetuese e ligjore gjatë procesit të legalizimit, urbanizimit dhe integrimit të ndërtimeve informale, dhe kalimin e tyre një agjencie të posaçme shtetërore. 
Sipas pretendimit të subjektit të interesuar, ALUIZNI, për shkak të dimensionit masiv të ndërtimeve informale dhe të mungesës së mekanizmave ligjorë rregullues, ndryshimet ligjore synonin saktësimin dhe thjeshtimin e procedurave të parashikuara në ligj. Pamundësia e organeve të pushtetit vendor për të ushtruar përgjegjësitë e tyre, e shndërruan zgjidhjen e procesit të legalizimit të ndërtimeve pa leje në një çështje me rëndësi kombëtare, duke e nxjerrë jashtë kuadrit të komunitetit vendor përkatës. 
Gjykata vlerëson se subjekti i interesuar nuk arriti të argumentojë dhe të përligjë ndërhyrjet e ligjvënësit për mënjanimin e organeve të qeverisjes vendore nga ushtrimi i kompetencave të tyre kushtetuese.  Duke i analizuar pretendimet e subjektit të interesuar në frymën e Kushtetutës së Republikës së Shqipërisë dhe të Kartës  Europiane të Autonomisë Vendore, Gjykata thekson se është e lejueshme që çështjet me rëndësi kombëtare e strategjike për interesat e vendit të ushtrohen nën autoritetin e pushtetit qendror, i cili është përgjegjës për politikën e zhvillimit ekonomik e politik të vendit, duke u dhënë mundësinë bashkësive vendore “të gëzojnë brenda mundësive lirinë që ushtrimin e tyre t’ua përshtatin kushteve vendore.” Megjithatë, do të konsiderohej si cenim i së drejtës për vetëqeverisje të pushtetit vendor, nëse ligjvënësi, duke u hequr kompetenca organeve vendore, do ta dobësonte aq shumë rolin e këtyre saqë ekzistenca ose vetëqeverisja e tyre do të bëheshin të pandjeshme. Njësitë vendore vetëqeverisëse nuk mund të mënjanohen në ushtrimin e kompetencave nga organet e pushtetit qendror, pasi ato kanë fushën e tyre të veprimtarisë, të parashikuar nga Kushtetuta. Kompetencat, me të cilat ligji pajis organet e qeverisjes vendore, duhet të jenë të tilla që një pjesë e mirë e çështjeve publike të rregullohen sipas parimit të subsidiaritetit, që qëndron në thelb të konceptit të decentralizimit dhe ka një ndikim të madh, veçanërisht përsa i përket efektshmërisë së zgjidhjes së problemeve. Për shkak të karakterit që ka në ndarjen dhe balancimin e pushtetit, vetëqeverisja vendore përbën një ndër bazat për funksionimin e shtetit të së drejtës. Gjykata merr në shqyrtim pikërisht këtë mënyrë të ndarjes së kompetencave nga ligjvënësi, duke e trajtuar problemin jo si vullnet ose dëshirë e pushtetit qendror për t’u transferuar kompetenca organeve të qeverisjes vendore, por si detyrim të tij për të mos cenuar me ligj ato parime kushtetuese që qëndrojnë në themelin e dy shtyllave të qeverisjes vendore, të decentralizmit të pushtetit dhe të autonomisë vendore (shih vendimin nr.29, datë 21.12.2006 i Gjykatës Kushtetuese).
Duke iu referuar çështjes në shqyrtim, Gjykata konstaton se rregullimet e parashikuara në ligjin nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje”, kanë parashikuar zgjidhje që ndërthurnin gjatë procesit të legalizimit të ndërtimeve informale disa nga kompetencat ndërmjet organeve të pushtetit qendror dhe qeverisjes vendore. Kështu, sipas këtij ligji, njësisë së qeverisjes vendore i njihej e drejta të ngrinte strukturat e nevojshme për pranimin, trajtimin dhe kontrollin e vetëdeklarimeve të objekteve pa leje; identifikimi në terren i ndërtimeve pa leje, për të cilat nuk ishte bërë vetëdeklarimi; arkëtimi i pagesave të kryera nga subjekti që legalizon ndërtimin; administrimi i të ardhurave të krijuara dhe monitorimi i përdorimit të tyre; bashkërendimi i punës me këshillin e qarkut, ALUIZNI-n, ministritë e linjës dhe KRRTRSH-në, për mbarëvajtjen dhe ecurinë e procesit të legalizimit, urbanizimit dhe integrimit të zonave informale. 
Sipas ligjit të sipërcituar, shqyrtimi dhe miratimi i zonave informale, si  dhe përcaktimi i destinacionit të objektit sipas vetdeklarimit apo verifikimit në terren parashikohej si kompetencë e organeve të qeverisjes vendore. Për objektet/parcelat informale deri në 1 ha, për bllokbanimet dhe ndërtimet pa leje, të veçuara ose në territore të tjera dhe për “shtesa pa leje në ndërtime me leje” vendoste njësia e urbanistikës dhe KRRT-ja përkatëse e njësisë së qeverisjes vendore. Njëkohësisht, të ardhurat e arkëtuara nga pagesa e taksës së ndikimit në infrastrukturë, tarifat e shërbimit gjatë procedurës së legalizimit në njësinë vendore, si dhe çdo penalitet tjetër që shoqëronte procesin e vetëdeklarimit dhe legalizimit, kalonin për llogari të njësisë vendore ku kryhej vetëdeklarimi dhe destinohej prej saj për përmirësimin e infrastrukturës dhe urbanizimin e territoreve që do të legalizoheshin.  
Nga ana e tij, ligji parashikonte që pushteti qendror të ushtronte kompetenca të karakterit të ndihmës, të kontrollit e të vendimmarrjes, për shkak të ndikimit të tij mbi të gjithë vendin dhe të përhapjes që kishte marrë fenomeni i ndërtimeve informale. Krahas disa kompetencave që ligji parashikonte për Këshillin e Ministrave, njëkohësisht pranohej një prezencë konstante e pushtetit qendror në këtë proces nëpërmjet Agjencisë së Legalizimit, Urbanizimit dhe Integrimit të Zonave/Ndërtimeve Informale (ALUIZNI), si organi që bashkërendonte punën nëpërmjet organeve qendrore dhe njësive të qeverisjes vendore. Gjithashtu, sipas nenit 4 dhe 10 të ligjit njihej e drejta ligjore e Agjencisë së Legalizimit, Urbanizimit dhe Integrimit të Zonave/Ndërtimeve Informale të ushtronte disa nga kompetencat e organeve të qeverisjes vendore, kur konstatohej se këto të fundit nuk arrinin të ushtronin përgjegjësitë e tyre, “për shkak të mungesës së kapaciteteve, neglizhencës ose ndonjë pengese tjetër, për realizimin e procesit për çfarëdo motivi.”    
Ndryshimet e kryera në ligjin nr.9895, datë 9.6.2008 “Për disa ndryshime dhe shtesa në ligjin nr. 9482, datë 3.4.2006 “Për legalizimin, urbanizimin dhe integrimin e ndërtimeve pa leje”, kanë krijuar një situatë të re përsa u përket kompetencave të organeve të pushtetit qendror dhe atij vendor dhe rolit të tyre respektiv në këtë proces. Gjykata vlerëson se këto ndryshime ligjore kanë minimizuar rolin e organeve të qeverisjes vendore, duke fuqizuar rolin dhe kompetencat e ALUIZNI-it në atë masë, sa në shumë drejtime kanë zhvendosur organet e qeverisjes vendore nga ushtrimi i kompetencave të veta. 
Kështu, sipas nenit 3, pika 8 dhe nenit 4, pika 1, shkronja “a” e “ç” dhe pika 2, shkronja “b”, të ligjit objekt shqyrtimi, ALUIZNI, nga një agjenci “që bashkërendonte punët me organet qendrore shtetërore dhe njësitë e qeverisjes vendore” shndërrohet në “institucionin përgjegjës” për realizimin e procesit të legalizimit, për përgatitjen e regjistrimit fillestar të ndërtimeve informale, për krijimin e përpunimin e informacionit hartografik si dhe për verifikimin e përditësimin në terren të tyre, duke përjashtuar organet e pushtetit vendor nga ushtrimi i disa prej kompetencave të planifikimit urban dhe të menaxhimit të tokës, të cilat Kushtetuta e Republikës së Shqipërisë, Karta Europiane e Autonomisë Vendore, si dhe jurisprudenca kushtetuese shqiptare i njohin si kompetenca primare të organeve të qeverisjes vendore.
Me ndryshimin e bërë përmes nenit 5, pika 2 të ligjit objekt shyrtimi, organet e qeverisjes vendore nuk mund të arkëtojnë pagesat e subjekteve që legalizojnë ndërtimet pa leje. Neni 5, shkronja “c”, sipas së cilës njësia e qeverisjes vendore “arkëton pagesat e kryera nga subjekti që legalizon ndërtimin në përputhje me këtë ligj...” dhe fjalia e fundit e nenit 27, që detyron subjektin kërkues të paguajë “tarifën e shërbimit pranë njësisë së qeverisjes vendore ku ndodhet objekti pa leje”, janë shfuqizuar nga ligjvënësi duke u kaluar kjo kompetencë ALUIZNI-t.  Pra, të ardhurat e arkëtuara nga tarifat e shërbimit gjatë procedurës së legalizimit në njësinë vendore dhe çdo penalitet tjetër, që shoqëron procesin e vetëdeklarimit dhe legalizimit, sipas nenit 20 pika 2 të ligjit objekt shqyrtimi, “arkëtohen nga ALUIZNI dhe destinohen”. Në këtë kontekst vjen edhe ndryshimi i sanksionuar me nenin 26 të ligjit, sipas të cilit kompetenca për shqyrtimin e kërkesave të paraqitura për legalizim të shtesave dhe për njoftimin e subjekteve për pagimin e taksës së ndikimit në infrastrukturë dhe të gjobave i hiqet njësisë së urbanistikës dhe i kalon ALUIZNI-t.  
Me këto ndryshime ligjore, Gjykata konkludon se nenet 5, pika 2; 20, pika 2 dhe  26, duke mos lejuar arkëtimin e të ardhurave që do të mund të siguroheshin nga procesi i legalizimit në favor të organeve të qeverisjes vendore, me qëllim përdorimin e tyre për përmirësimin e infrastrukturës dhe të urbanizimit të territoreve që legalizohen, cenojnë rregullimin kushtetues të parashikuar në nenin 113, pika 1, shkronja “c” të Kushtetutës së Republikës së Shqipërisë, sipas të cilit ato “kanë të drejtë të mbledhin dhe të shpenzojnë të ardhurat që janë të domosdoshme për ushtrimin e funksioneve të tyre.”   
Ligji, objekt shqyrtimi, nëpërmjet neneve 6, 7, 8, 10, 14, pika 3, 16, pika 2 e 5 dhe 17, përjashton organet e qeverisjes vendore nga ushtrimi i funksioneve të njohura si të veta, ku përfshihen domosdoshmërish edhe çështjet e planifikimit, menaxhimit urban dhe të kontrollit të territorit.  
Kompetencat e njohura (me nenin 6, shkronja “a” dhe “b” të ligjit të mëparshëm) njësive të qeverisjes vendore për verifikimin e gjendjes reale të ndërtimeve në vend, për hartimin e hartografisë, si dhe për përditësimin teknik të planvendosjes në terren të ndërtimeve pa leje dhe të territoreve të zëna prej tyre, nëpërmjet shfuqizimit nga ligjvënësi i kalojnë sipas nenit 4 pika 2 shkronja “b”, ALUIZNI - t.  
Gjykata vlerëson se, në veçanti, nenet 7, 8 dhe 10 të ligjit (që kanë shfuqizuar nenet 10, 11 dhe 14) kanë ndryshuar edhe procedurën e legalizimit të zonave informale, duke u hequr organeve të qeverisjes vendore kompetencat që lidhen me shqyrtimin e miratimin paraprakisht të zonave informale, emërtimin e përcaktimin e kufirit të tyre, ndryshimin e regjimit të tokës në tokë truall, si dhe ndryshimin e destinacionit të përdorimit në zonë banimi/ekonomike. Sipas dispozitave të sipërcituara, planifikimi i legalizimit të ndërtimeve nuk miratohet nga organet kompetente në fushën e planifikimit urban, të menaxhimit të tokës dhe të kontrollit mbi territorin, por  i kalon në mënyrë ekskluzive ALUIZNI-it. 
Njëkohësisht, me nenin 14 pika 3 të ligjit, i ka kaluar ALUIZNI-t edhe kompetenca e njohur më parë organeve të qeverisjes vendore për përcaktimin e destinacionit të objektit sipas verifikimit në terren. Sipas kësaj dispozite ligjore, përcaktimi i saktë i destinacionit të objektit është një kompetencë që ndikon drejtpërdrejt në çmimin e shitjes së truallit të objektit dhe që i paraprin procedurës së kalimit të pronësisë së parcelës ndërtimore të objekteve informale nga shteti te poseduesi i ndërtimit pa leje (neni 14 pika 1). Me kalimin e kësaj kompetence të organeve të qeverisjes vendore një agjencie shtetërore, në varësi të pushtetit ekzekutiv, Gjykata thekson se është shmangur njëkohësisht edhe rregullimi i parashikuar në nenin 32 të ligjit nr.8652, datë 31.7.2000 “Për organizimin dhe funksionimin e qeverisjes vendore”, sipas të cilit është këshilli komunal ose bashkiak që “miraton tjetërsimin ose dhënien në përdorim të pronave të tretëve”.  
Nëpërmjet nenit 17, i cili ka ndryshuar nenin 28 të ligjit, sipas të cilit “...leja e legalizimit është e barasvlershme me lejen e shfrytëzimit...”, merret një tjetër funksion i rëndësishëm i organeve të qeverisjes vendore, që lidhet me planifikimin urban dhe i kalon ALUIZNI-t. 
Mbi bazën e kësaj analize, Gjykata konkludon se ndryshimet e kryera me nenet 3, pika 8; 4, pika 1, shkronjat “a”,  “ç”, dhe pika 2, shkronja “b”; 5, pika 2; 6; 7; 8; 10; 14, pika 3; 16, pika 2, 5; 17; 20, pika 2 dhe 26 të ligjit objekt shqyrtimi, u kanë hequr organeve të qeverisjes vendore kompetencat bazë që lidhen me procesin e legalizimit, urbanizimit dhe integrimit të ndërtimeve pa leje. Këto ndryshime ligjore i kanë zhveshur organet e qeverisjes vendore nga disa prej kompetencave të tyre, që në kuptim të Kushtetutës të Republikës së Shqipërisë, të Kartës Europiane të Autonomisë Vendore, si edhe të jurisprudencës kushtetuese, cenojnë parimin e decentralizmit të pushtetit dhe të autonomisë vendore dhe, për rrjedhojë, kërkesa duhet pranuar. 
Lidhur me kërkimet e tjera të parashtruara në objektin e kërkesës, Gjykata çmon se kërkuesi nuk arriti të argumentojë papajtueshmërinë me Kushtetutën të dispozitave të ligjit dhe konkretisht të nenit 4, pika 1, shkronja “b”, “c”, “d”; pika 2, shkronja “a”, “c”, “ç”, e pika 3, si dhe të neneve 16, pika 1, 3, 4; 23; 24 e 28 të ligjit objekt shqyrtimi. Për rrjedhojë, për këto dispozita ligjore të kundërshtuara kërkesa konsiderohet e pabazuar.       

  PËR KËTO ARSYE,

	Gjykata Kushtetuese e Republikës së Shqipërisë, duke u bazuar në nenet 131, shkronja “a” dhe 134, pika 1, shkronja “c” të Kushtetutës, si dhe në nenin 72 të ligjit nr.8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”, me shumicë votash, 

VENDOSI:

	- Shfuqizimin si të papajtueshëm me Kushtetutën e Republikës së Shqipërisë dhe me Kartën Europiane të Autonomisë Lokale të neneve 3, pika 8; 4, pika 1, shkronjat “a”,  “ç”, dhe pika 2, shkronja “b”; 5, pika 2; 6; 7; 8; 10; 14, pika 3; 16, pika 2, 5; 17; 20, pika 2; 26 të ligjit nr.9895, datë 9.6.2008 “Për disa ndryshime dhe shtesa në ligjin nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje”. 
	- Rrëzimin e kërkesës për shfuqizimin si antikushtetues të nenit 4, pika 1, shkronja “b”, “c”, “d”; pika 2, shkronja “a”, “c”, “ç”; pika 3, si dhe të neneve 16, pika 1, 3, 4; 23; 24 dhe 28 të ligjit nr.9895, datë 9.6.2008 “Për disa ndryshime dhe shtesa në ligjin nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje”. 
 	Ky vendim është përfundimtar, i formës së prerë dhe hyn në fuqi ditën e botimit në Fletoren Zyrtare.

Anëtarë pro: Fehmi Abdiu, Gjergj Sauli, Kujtim Puto, Sokol Sadushi, Sokol Berberi
Anëtarë kundër: Vladimir Kristo (kryetar), Petrit Plloçi, Xhezair Zaganjori, Vitore Tusha


MENDIM PAKICE

1. Nuk jemi të një mendimi me shumicën për shfuqizimin si jokushtetuese të disa dispozitave të ligjit nr.9895, datë 9.6.2008 “Për disa ndryshime e shtesa në ligjin nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje””. Shumica, në esencë, ka argumentuar se me këto ndryshime janë cenuar disa dispozita të Kushtetutës dhe konkretisht neni 13, i cili sanksionon parimet e decentralizmit të pushtetit dhe të autonomisë vendore, si dhe nenet 112 e 113 të Kushtetutës, të cilat rregullojnë çështjen e delegimit të kompetencave – njësive të qeverisjes vendore dhe funksionet kryesore të organeve të njësive të qeverisjes vendore.
2. Lidhur me rëndësinë e parimeve të decentralizmit dhe të autonomisë vendore për statusin e qeverisjes vendore në një shtet demokratik të së drejtës, pakica ka të njëjtat vlerësime me shumicën, gjë që është shprehur edhe në vendimet e mëparshme të kësaj gjykate. Këto parime janë detajuar në kuadrin ligjor që rregullon qeverisjen vendore, ku mes të tjerash janë përcaktuar edhe ato funksione të njësive të qeverisjes vendore, të cilat quhen funksione të veta. Në këto funksione të veta përfshihen edhe planifikimi urban, menaxhimi i tokës (neni 10/3/I/g i ligjit “Për qeverisjen vendore”).
3. Në esencë, argumenti i shumicës konsiston në atë se ndryshimet ligjore të kontestuara, duke u marrë organeve të qeverisjes vendore funksionin e mësipërm të planifikimit e menaxhimit të tokës, kanë cenuar parimin e autonomisë vendore.
4. Ne mendojmë se argumenti i mësipërm nuk është i bazuar. Është e vërtetë se me ndryshimet ligjore të kundërshtuara janë marrë disa nga funksionet e mësipërme të qeverisjes vendore, por në rastin në shqyrtim një gjë e tillë nuk vjen në kundërshtim me kuadrin juridik në këtë drejtim. Pjesë e këtij kuadri juridik është edhe Karta Europiane e Autonomisë Vendore e ratifikuar më ligjin nr.8548, datë 11.11.1999. Sipas nenit 4 pika 3 të kësaj Karte, “Ushtrimi i përgjegjësive publike duhet, në mënyrë të përgjithshme, t’u takojë më tepër autoriteteve më të afërta të qytetarëve. Dhënia e një përgjegjësie një autoriteti tjetër duhet të bëhet duke pasur parasysh rëndësinë dhe natyrën e detyrës, si dhe kërkesat e aftësisë dhe ekonomisë”.
5. Dispozita e sipërcituar e Kartës lejon dhënien e një përgjegjësie një autoriteti tjetër me kusht, që të mbahen parasysh disa kritere si: rëndësia,  natyra e detyrës, si dhe kërkesat e aftësisë e të ekonomisë. 
6. Ne mendojmë se në rastin në shqyrtim janë plotësuar kërkesat e mësipërme të Kartës për marrjen e një kompetence/funksioni të qeverisjes vendore. Subjektet e interesuara, argumentuan përpara Gjykatës Kushtetuese se ndryshimi ligjor i kundërshtuar ka pasur si qëllim, mes të tjerash, edhe thjeshtimin e procedurave ligjore të legalizimit dhe ka mbajtur parasysh pamundësinë e organeve të qeverisjes vendore për të administruar procesin e legalizimit, përmasat e informalitetit si dhe rëndësinë kombëtare të zgjidhjes së këtij problemi. Ne mendojmë se ligjvënësi ka diskrecion të bëjë vlerësime të kësaj natyre dhe në rastin konkret, ky vlerësim është i balancuar. Nga ana tjetër, ndërtimet pa leje janë një fenomen i jashtëzakonshëm, që nga pikëpamja territoriale prekin pjesë të kufizuara të njësive të qeverisjes vendore. Marrja e kufizuar e kompetencave, duke ia ngarkuar ALUIZNI-t përmbushjen e procesit të legalizimit të ndërtimeve pa leje, është e përkohshme. Për pasojë, me përfundimin e procesit të legalizimit, ALUIZNI nuk do të ketë asnjë kompetencë që lidhet me menaxhimin e tokës, në kuptim të nenit 10/3/I/g të Ligjit “Për qeverisjen vendore”. 
Për sa sipër, ne mendojmë se duke prezumuar kushtetutshmërinë e ligjit të kundërshtuar, si parim i vetëpërmbajtjes gjyqësore dhe në mungesë të argumenteve të forta për jokushtetutshmërinë e ligjit, Gjykata Kushtetuese duhet të kishte rrëzuar kërkesën e paraqitur. 

Anëtarë: Petrit Plloçi, Xhezair Zaganjori, Vladimir Kristo, Vitore Tusha

